open-index/open-wikipedia-markdown huggingface dataset:
বিস্তীৰ্ণ পাৰৰে

**বিস্তীৰ্ণ পাৰৰে** গীতটো ড° ভূপেন হাজৰিকাৰ অপূৰ্ব সৃষ্টি। তেওঁ আন্তৰাষ্ট্ৰীয় খ্যাতিসম্পন্ন শিল্পী পল ৰবচনৰ দ্বাৰা যথেষ্ট অনুপ্ৰাণিত হৈছিল। প’ল ৰবচনৰ *অল্ড মেন ৰিভাৰ* () গীতটোৰ পৰা অনুপ্ৰাণিত হৈ তেওঁ "বিস্তীৰ্ণ পাৰৰে" গীতটি ৰচনা কৰিছিল। এই গানটোততেখেতে ব্ৰহ্মপুত্ৰৰ কথা উল্লেখ কৰিছে। পাছত ইয়াৰ বাংলা আৰু হিন্দী অনুবাদো প্ৰকাশ কৰা হয়। 

## অনুপ্ৰেৰণা
ভূপেন হাজৰিকাই কলম্বিয়া বিশ্ববিদ্যালয়ত পল ৰ'বচন লগ পাইছিল। ১৯৩৬ চনৰ চলচ্চিত্ৰ *শ্ব’ ব’ট* (Show Boat)ত ৰবছনে অল্ড মেন ৰিভাৰ গানটোত কণ্ঠদান কৰিছিল। এই গানটোৰ পৰা অনুপ্ৰাণিত হৈ ভূপেন হাজৰিকাই বিস্তীৰ্ণ পাৰৰে গীতটো লিখি উলিয়াইছিল। মূল গানটোত মিছিছিপি নদীৰ কথা উল্লেখ কৰা আছে। মিছিছিপি নদীৰ সলনি এই গানটোত ব্ৰহ্মপুত্ৰৰ কথা উল্লেখ কৰা হৈছে। আনহাতে, বাংলা আৰু হিন্দী সংস্কৰণটোত গংগা নদীৰ কথা উল্লেখ কৰা হৈছে।

## মূল গান

## অন্যান্য ভাষালৈ অনুবাদ
বিস্তীৰ্ণ পাৰৰে গানটোৰ হিন্দী, বাংলা ভাষাটো গোৱা হৈছে। এই আটাইকেইটা গান ভূপেন হাজৰিকাই গাইছে। বাংলা ভাষাৰ গানটো হৈছে *বিস্তীৰ্ণ দুপাৰে* আৰু হিন্দী ভাষাৰ গানটো হৈছে *গংগা বেহটী হ’ কিঁউ*।

## তথ্য সংগ্ৰহ

## বাহ্যিক সংযোগ
* বিস্তীৰ্ণ পাৰৰে গীতটোৰ কথা
* ইউ টিউবত বিস্তীৰ্ণ পাৰৰে গীতটো
* ইউ টিউবত প’ল ৰবচনৰ ''অল্ড মেন ৰিভাৰ'' গীতটো

শ্ৰেণী:অসমীয়া গীত
শ্ৰেণী:ভূপেন হাজৰিকা
মাজুলীৰ সন্ধি

**মাজুলীৰ সন্ধি** (১৫৬৩, ইংৰাজী ভাষা:Treaty of Majuli) কোচ ৰজা নৰনাৰায়ণ আৰু আহোম ৰজা চুখাম্‌ফাৰ মাজত স্বাক্ষৰিত হৈছিল। নৰনাৰায়ণৰ ভাতৃ আৰু কোচ সেনাপতি চিলাৰায়ে আহোম ৰাজ্যত চলোৱা আক্ৰমণত আহোমৰ ৰাজধানী গড়গাঁৱৰ পতন হয়। স্বৰ্গদেউৰ ভায়েককে ধৰি আহোম বিষয়ববীয়াসকলৰ চক্ৰান্তত গড়গাঁও পতনৰ পিছত স্বৰ্গদেৱে পলায়ন কৰে। পিছত আহোম ৰজাই তেওঁৰ মন্ত্ৰী আইখেক বুঢ়াগোহাঁইৰ জৰিয়তে শান্তি স্থাপনাৰ বাবে কোচ ৰজাক আমন্ত্ৰণ জনায়। শান্তি আলোচনাৰ সময়ত নৰনাৰায়ণে মাজুলীত বাহৰ পাতি আছিল। শেষত দুয়োপক্ষই মানি লোৱা চৰ্তসমূহ আছিল:

# আহোম ৰজাই কোচ ৰজাৰ বশ্যতা স্বীকাৰ কৰিব।
# ব্ৰহ্মপুত্ৰৰ উত্তৰপাৰে সোৱণশিৰি নদীৰ পশ্চিমে থকা ঠাইখিনি কোচসকলক গতাই দিয়া হ'ব।
# আহোম বিষয়াৰ পাঁচজন পুত্ৰক বন্দী হিচাপে গতাই দিয়া হ'ব।
# খামৰিং নামৰ হাতী আৰু পাকচিৰাই নামৰ ঘোঁৰাটো দিয়া হ'ব।
# আহোমসকলে যুদ্ধৰ ক্ষতিপূৰণ হিচাপে এইখিনি বস্তু দিব লাগিব- ষাঠীটা হাতী, ষাঠীযোৰ কাপোৰ, ষাঠীজনী বান্দী, তিনিশজন মানুহ আৰু সোণ-ৰূপৰ সৈতে এটা ৰঙা ৰাজকীয় চত্ৰ।

ইয়াৰ লগতে কোচ ৰজাই তিনিজন কোচ বিষয়াক *ৰাজখোৱা* হিচাপে প্ৰতিষ্ঠা কৰে- উজীৰ বামুণ, তপস্বী লস্কৰ আৰু মালমূল্য লস্কৰ। নতুনকৈ আহৰণ কৰা অঞ্চলটোৰ চোৱা-চিতাৰ বাবে নাৰায়ণপুৰত এটা কোঠো প্ৰতিষ্ঠা কৰা হয়।

## টোকা

## তথ্যসূত্ৰ

* 
* 

শ্ৰেণী:অসমৰ ইতিহাস
শ্ৰেণী:আহোম ৰাজ্য
শ্ৰেণী:চুক্তি
শ্ৰেণী:মাজুলী
অপৰূপা

**অপৰূপা** হৈছে ১৯৮২ চনৰ ১৬ এপ্ৰিল তাৰিখে মুক্তিপ্ৰাপ্ত এখন অসমীয়া চলচ্চিত্ৰ। ৰাষ্ট্ৰীয় চলচ্চিত্ৰ বিকাশ নিগমে প্ৰযোজনা কৰা এইখন প্ৰথম অসমীয়া চলচ্চিত্ৰ হোৱাৰ লগতে জাহ্নু বৰুৱাই পৰিচালনা কৰা এইখনেই প্ৰথম চলচ্চিত্ৰ। বোলছবিখন হিন্দী ভাষাতো **অপেক্ষা** নামেৰে মুক্তি দিয়া হয়। ১৯৮৩ চনত বোলছবিখনে আঞ্চলিক ভাষাৰ শ্ৰেষ্ঠ চলচ্চিত্ৰৰ শিতানত ৰাষ্ট্ৰীয় চলচ্চিত্ৰ বঁটা (ৰজত কমল) লাভ কৰে।

## কাহিনী
thumb|left|160px|বোলছবিখনৰ এটি দৃশ্য
বোলছবিখনৰ কাহিনী ঔপনিৱেশিক যুগৰ। এজন চহকী চাহ খেতিয়কৰ লগত ঘৰৰ পৰা বিয়া ঠিক হোৱাৰ কাৰণে অপৰূপাই (সুহাসিনী মূলে') তাইৰ বিশ্ববিদ্যালয়ৰ শিক্ষা আধাতে এৰিব লগা হয়। বিবাহৰ পাছত স্বামীয়ে ব্যৱসায়ত অহৰ্নিশে মগ্ন থাকি অপৰূপাক সম্পূৰ্ণৰূপে উপেক্ষা কৰে। তাইৰ কাৰণে চাহ খেতি আৰু ইয়াৰ লগত জড়িত সামাজিক ৰুটিন হৈ পৰে বিৰক্তিৰ এক বন্দীশালসদৃশ। এদিন তাই গম পায় যে, দেউতাকে চাহ খেতিয়কজনৰ পৰা লোৱা বিশাল ঋণ পৰিশোধ কৰিব নোৱাৰাৰ ফলতহে তাইৰ এই বিয়া হৈছিল। তাইৰ নিজকে দেউতাকৰ দ্বাৰা স্বামীৰ হাতত বিক্ৰী হৈ যোৱা যেন অনুভৱ হয়। এদিন তাইৰ ঘৰলৈ আহে তাইৰ এজন পুৰণা সহপাঠী, যি বৰ্তমান এজন সেনা বিষয়া। হতাশাগ্ৰস্ত অপৰূপাই পৰিপূৰ্ণতা বিচাৰি তাইৰ পুৰণা প্ৰেমিকৰ কাষলৈ যায়।

## অভিনয়-শিল্পী

* সুহাসিনী মূলে' (অপৰূপা)
* সুষমা শেঠ (ৰাণাৰ মাক)
* গোপী দেশাই (ৰাধা)
* বিজু ফুকন (ৰাণা)
* সুশীল গোস্বামী
* গিৰীশ কৰ্ণাড (খান্না)
* হিৰণ্য ডেকা (ৰামু)
* ফাৰুক শ্বে'খ
* দুলাল ৰয়
* জগদীপ
* কূলভূষণ খাৰবান্দা
* নীলম

## সংগীত
চলচ্চিত্ৰখনৰ সংগীত পৰিচালনা কৰে ভূপেন হাজৰিকাই।

## পুৰস্কাৰ
* ৩০তম (১৯৮২) ৰাষ্ট্ৰীয় চলচ্চিত্ৰ বঁটা মহোৎসৱত *গ্ৰাম্য জীৱনৰ গভীৰ অনুভৱ আৰু নিয়ন্ত্ৰিত অধ্যয়ন*ৰ বাবে অপৰূপাক অসমীয়া ভাষাৰ শ্ৰেষ্ঠ ছবিৰ ৰাষ্ট্ৰীয় বঁটা ৰজত কমল লাভ কৰে। এই বঁটাত প্ৰযোজক আৰু পৰিচালক ৰূপে জাহ্নু বৰুৱাক ক্ৰমে ১৫,০০০ আৰু ৭,৫০০ টকা নগদ ধন প্ৰদান কৰা হয়।

## তথ্য সংগ্ৰহ

## বাহ্যিক সংযোগ
* 

শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:ভাৰতীয় পেনোৰামালৈ নিৰ্বাচিত অসমৰ ছবি
শ্ৰেণী:১৯৮০ দশকৰ অসমীয়া চলচ্চিত্ৰ
শ্ৰেণী:১৯৮২ বৰ্ষৰ চলচ্চিত্ৰ
শ্ৰেণী:জাহ্নু বৰুৱা পৰিচালিত চলচ্চিত্ৰ
অধিনায়ক (চলচ্চিত্ৰ)

**অধিনায়ক** () হৈছে ২০০৬ চনৰ ১৭ ফেব্ৰুৱাৰী তাৰিখে মুক্তি লাভ কৰা এখন অসমীয়া চলচ্চিত্ৰ। অভিনেতা যতীন বৰাই এইখন ছবিৰ জৰিয়তে প্ৰথম চলচ্চিত্ৰ পৰিচালনাত হাত দিয়াৰ লগতে নিজে মুখ্য চৰিত্ৰত অভিনয়ো কৰে। কাহিনী মুনিন বৰুৱাৰ আৰু কাৰিকৰী উপদেষ্টা হিচাপে থাকে ৰাজেশ ভূঞা।

## কাহিনী
ৰাজা (যতীন বৰা) নামৰ এজন মেকানিক আৰু বাকী চৰিত্ৰসমূহৰ লগত গঢ়ি উঠা তেওঁৰ সম্পৰ্কৰ আধাৰত কাহিনীটো নিৰ্মিত।

## অভিনয়-শিল্পী

*যতীন বৰা
*অৰূপ বৰা
*নিশিতা গোস্বামী
*ৰিম্পী দাস
*নিকুমণি বৰুৱা
*গুণ মহন্ত
*দিলীপ বৰুৱা
*বাসবী ভূঞা
*হিৰণ্য ডেকা
*অৰুণ হাজৰিকা
*ভবেশ দাস
*জোৱান দত্ত
*সুৰেন বৰা
*জিষ্ণু কাকতী (শিশুশিল্পী)
*চেতনা দাস (অতিথি শিল্পী)
*প্ৰস্তুতি পৰাশৰ (অতিথি শিল্পী)
*জয়ন্ত দাস (অতিথি শিল্পী)
*উপকূল বৰদলৈ (অতিথি শিল্পী)
*দেবজিত মজুমদাৰ (অতিথি শিল্পী)
*অৱতোষ ভূঞা (অতিথি শিল্পী)

## সংগীত
বোলছবিখনৰ সংগীত পৰিচালনা কৰিছিল জুবিন গাৰ্গে। 

## তথ্য সংগ্ৰহ

## বাহ্যিক সংযোগ
* 

শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
অহিৰ ভৈৰৱ

**অহিৰ ভৈৰৱ** () হৈছে ২০০৭ চনৰ এপ্ৰিল মাহত মুক্তি লাভ কৰা এখন অসমীয়া চলচ্চিত্ৰ। ৰণদীপ প্ৰডাক্‌ছন্‌ছ (ইউ. কে.) লিমিটেডৰ বেনাৰত বোলছবিখন প্ৰযোজনা কৰে যুক্তৰাজ্য নিবাসী প্ৰবাসী অসমীয়া ড॰ ৰণেন শৰ্মাই আৰু পৰিচালনা কৰে শিৱপ্ৰসাদ ঠাকুৰে। এক কোটি টকাতকৈ অধিক বাজেটৰ আৰু সম্পূৰ্ণৰূপে যুক্তৰাজ্যত শ্বুটিং সম্পন্ন হোৱা এইখন প্ৰথম অসমীয়া চলচ্চিত্ৰ। ২০১০ চনত লণ্ডনৰ ব্ৰিটিছ ফিল্ম ইনষ্টিটিউটে ইয়াৰ সংগ্ৰহালয়ত বোলছবিখন সংৰক্ষণ কৰে।

## কাহিনী
ছিজ'ফ্ৰেনিয়া ৰোগত আক্ৰান্ত যুক্তৰাজ্যৰ এগৰাকী ভাৰতীয় মূলৰ মহিলাৰ কাহিনীৰে ছবিখন নিৰ্মাণ কৰা হৈছে। নায়িকাৰ ছিজ'ফ্ৰেনিয়া ৰোগৰ লগত সংগ্ৰাম আৰু ইয়াৰ ফলত তেওঁৰ তেওঁৰ পশ্চিমীয়া সংস্কৃতিৰ ভক্ত কন্যাকে ধৰি আন নিকটাত্মীয়ৰ ওপৰত পৰা প্ৰভাৱ চলচ্চিত্ৰখনৰ বিষয়বস্তু। কাহিনীটোত দেখুওৱা হৈছে তিনিটা জেনেৰেশ্যনৰ শিক্ষিত ভাৰতীয় আৰু দেখুওৱা হৈছে ছিজ'ফ্ৰেনিক ৰোগীগৰাকীৰ লগত মিলা-মিছা কৰিবলৈ তেওঁলোকে অনুভৱ কৰা মানসিক অশান্তি।

## অভিনয়-শিল্পী
*পূৰবী শৰ্মা
*জেৰিফা ৱাহিদ
*কপিল বৰা
*বিদ্যুৎ চক্ৰৱৰ্তী
*মৃদুলা বৰুৱা
*মাধুৰীমা চৌধুৰী (অতিথি শিল্পী)
*ইলোৰা বৰুৱা (অতিথি শিল্পী)
*গীতা লহকৰ (অতিথি শিল্পী)
*মুনমী চক্ৰৱৰ্তী (অতিথি শিল্পী)
*কিৰিপ চলিহা (অতিথি শিল্পী)
*অবনী বৰা (অতিথি শিল্পী)
*শিৱ প্ৰসাদ ঠাকুৰ (অতিথি শিল্পী)
*এলেক্স নাইট (অতিথি শিল্পী)

## পুৰস্কাৰ
*নিউইয়ৰ্ক ইণ্ডিপেণ্ডেণ্ট ইণ্টাৰনেছনেল ফিল্ম ফেষ্টিভেল, ২০০৮ - আন্তঃৰাষ্ট্ৰীয় শ্ৰেষ্ঠ পৰিচালকৰ বঁটা (শিৱ প্ৰসাদ ঠাকুৰ)

## তথ্য সংগ্ৰহ

## বাহ্যিক সংযোগ
*ৰণদীপ প্ৰডাক্‌ছন্‌ছ 

শ্ৰেণী:অসমীয়া চলচ্চিত্ৰ
শ্ৰেণী:২০০০ দশকৰ অসমীয়া চলচ্চিত্ৰ
গণেশগুৰি

**গণেশগুৰি** (Ganeshguri) গুৱাহাটীৰ মাজমজিয়াত অৱস্থিত এক প্ৰধান ব্যৱসায়িক অঞ্চল। ই অসমৰ গুৱাহাটী চহৰত অৱস্থিত।  ইয়াৰ দক্ষিণাংশত অৱস্থিত গণেশ মন্দিৰটোৰ বাবেই এই ঠাইখন গণেশগুৰি নামে পৰিচিত হৈ পৰিল। গণেশগুৰিৰ মূল চাৰিআলিতেই বিষ্ণু প্ৰসাদ ৰাভা উৰণীয়া সেতু আছে ৷ এই উৰণীয়া সেতুখনৰ তলতেই  ২০০৮ চনৰ ৩০ অক্টোবৰত এক ভয়াবহ বোমা বিষ্ফোৰণ সংঘটিত হৈছিল, য’ত প্ৰায় ৩০ জনৰ অধিক নিহত আৰু ততোধিক লোক আহত হৈছিল । নিহতসকলৰ স্মৃতিচাৰণৰ উপলক্ষে এক ভাস্কৰ্য নিৰ্মাণ কৰা হৈছে সেতুখনৰ মাজভাগৰ তলত ৷ বাকী ঠাইসমূহ পাৰ্কিং আস্থান ৷

## উল্লেখযোগ্য স্থান
ইয়াত গণেশ মন্দিৰ, বিশাল মেগা মাৰ্ট, দিশপুৰ হস্পিতাল, দিশপুৰ পলিক্লিনিক, দিশপুৰ মহাবিদ্যালয়, গোপাল বড়ো চৰকাৰী উচ্চতৰ মাধ্যমিক বিদ্যালয়, বাৰোৱাড়ী মন্দিৰ, গণেশগুৰি পাচলি বজাৰ  আদি অৱস্থিত ৷

## তথ্য সংগ্ৰহ

শ্ৰেণী:গুৱাহাটীৰ উল্লেখযোগ্য ঠাই
লুইতক ভেটিব কোনে

**লুইতক ভেটিব কোনে** () ২০১৩ বৰ্ষৰ দ্বিতীয়খন অসমীয়া চলচ্চিত্ৰ। ২০১৩ চনৰ ১ মাৰ্চ তাৰিখে এই চলচ্চিত্ৰখনে মুক্তি লাভ কৰে। 'বিস্তীৰ্ণ ফিল্মছ'ৰ বেনাৰত চলচ্চিত্ৰখন প্ৰযোজনা আৰু পৰিচালনা কৰে প্ৰবীণ বৰাই। সংগীত পৰিচালনা কৰে বাঁহীবাদক দীপক শৰ্মাই।

## কাহিনী
সময়ৰ পৰিৱৰ্তনৰ লগে লগে পশ্চিমীয়া সংস্কৃতিৰ গ্ৰাসত অসমৰ থলুৱা সংস্কৃতি লুপ্ত হ’ব ধৰাৰ পৰিঘটনাৰ আধাৰতে এইখন ছবিখন নিৰ্মাণ কৰা হৈছে। পশ্চিমীয়া সংস্কৃতিয়ে সমাজৰ সকলো দিশতে নিজৰ প্ৰভাৱ বিস্তাৰ কৰিছে। সাম্প্ৰতিক সমাজখনে পশ্চিমীয়া জীৱনধাৰাক আঁকোৱালি লোৱাৰ কাৰণে ই অসমৰ থলুৱা সংস্কৃতি আৰু বিশ্বাসসমূহলৈ একপ্ৰকাৰৰ ভাবুকি কঢ়িয়াই আনিছে। কিন্তু যিয়েই নহওক কিয় চহকী আৰু ব্যতিক্ৰমী অসমীয়া থলুৱা সংস্কৃতি প্ৰতিজন অসমীয়াৰ হৃদয়, মন আৰু আত্মাত বৰ্তি আছে আৰু বেলেগে স্থায়ীভাৱে ইয়াৰ স্থান ল'ব নোৱাৰে, লুইতৰ দৰে চিৰদিন ই বৈ থাকিব। প্ৰতিজন অসমীয়াই নিজৰ সংস্কৃতিক লৈ গৌৰৱ কৰা উচিত আৰু বাহিৰা সংস্কৃতিৰ হাতৰ পৰা ইয়াক ৰক্ষা কৰাটো প্ৰতিজন অসমীয়াৰে কৰ্তব্য, আৰু যুৱ সমাজে এই ক্ষেত্ৰত গুৰুত্বপূৰ্ণ ভূমিকা পালন কৰিব লাগিব। অসমৰ যুৱ সমাজে যে পৰম্পৰাক পাহৰি যাবলৈ অক্ষম আৰু আৰু পৰিপক্ক হোৱাৰ লগে লগে আপোন সংস্কৃতিক আকোঁৱালি ল'ব সেই কথাও বোলছবিখনৰ জৰিয়তে প্ৰকাশ কৰা হৈছে।

## অভিনয়ত

*দীনেশ দাস
*বিপ্লৱ বৰা
*প্ৰবীণ বৰা
*ড০ গুণীন বসুমতাৰী
*পদুম গগৈ
*অভিজিত মজুমদাৰ
*বিমান বৰুৱা
*অপৰাজিতা দত্ত
*ৰীতা বৰা
*পদুম নাথ
*ৰক্তিম দত্ত
*দেবেন শৰ্মা
*আল্পনা তালুকদাৰ শৰ্মা
*পিংকী ভট্টাচাৰ্য
*ৰঞ্জন বৰা (দাদু)
*মিলন কাকতী
*শৈলেন হাজৰিকা
*ভূপেন ভূঞা
*মনোৰঞ্জন দেৱ শৰ্মা
*নিশান্ত শৰ্মা
*ৰমেন তালুকদাৰ
*নিবেদিতা বৰুৱা শইকীয়া
*বিবেক লেখাৰু
*বৃষ্টি নেইনা দাস
*সঞ্জীৱ বৰঠাকুৰ
*অলিম্পিক শইকীয়া
*দিব্যশ্ৰী (শিশু শিল্পী)
*সৃজন (শিশু শিল্পী)

## সংগীত
বোলছবিখনৰ সংগীত পৰিচালনা কৰে দীপক শৰ্মাই। আৱহ সংগীত অৱনী ৰঞ্জন পাঠকৰ। গীতৰ কথা প্ৰবীণ বৰা আৰু বিকাশ বৰুৱাৰ। কণ্ঠশিল্পীসকল হ'ল পৰিণীতা, সম্ৰাট বৰা, দিব্যজ্যোতি বৰুৱা, ড০ গুণীন বসুমতাৰী, দিল মহম্মদ আদি। বৰগীত, জিকিৰ আৰু বিহু গীতো বোলছবিখনত আছে।

## অন্যান্য
প্ৰবীণ বৰা পৰিচালিত এইখন চতুৰ্থ অসমীয়া চলচ্চিত্ৰ। বিষ্ণুপ্ৰসাদ ৰাভাই অসম সাহিত্য সভাৰ মিৰ্জা অধিবেশনত প্ৰদান কৰা এটি বক্তৃতা আৰু ফণী শৰ্মা পৰিচালিত পিয়লি ফুকন বোলছবিৰ কাৰণে ড০ ভূপেন হাজৰিকাই লিখা, সুৰ আৰু কণ্ঠ দিয়া এটি গীতৰ নামেৰে পৰিচালক বৰাই তেওঁৰ বোলছবিখনৰ নামকৰণ কৰে। বোলছবিখনত ইংৰাজী ছাবটাইটল ব্যৱহাৰ কৰা হয়। চলচ্চিত্ৰখনৰ বহুকেইটা দৃশ্যত ভাওনা, বৰগীত, সত্ৰীয়া নৃত্য, বিহু নৃত্য, জিকিৰ ইত্যাদি ব্যৱহাৰ কৰাৰ লগতে পশ্চিমীয়া নৃত্যও ব্যৱহাৰ কৰা হৈছে। ৰুক্মিণী হৰণ, পাৰিজাত হৰণ আৰু কেলিগোপাল ভাওনাৰ কেইটামান দৃশ্য বোলছবিখনত দেখুওৱা হয়। বোলছবিখনত তেজপুৰ আৰু বিশ্বনাথ চাৰিআলিৰ বহুকেইজন অপেছাদাৰী শিল্পীয়ে অভিনয় কৰে। ২০১২ চনৰ ১৫  জুনত বোলছবিখন চেন্সৰ কৰা হয়।

## তথ্য সংগ্ৰহ

শ্ৰেণী:২০১৩ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
মৈত্ৰেয়ী দেৱী

**মৈত্ৰেয়ী দেৱী** (, ১৯১৪ - ১৯৯০) হৈছে বঙালী ভাষাৰ কবি তথা ঔপন্যাসিক। তেওঁ দাৰ্শনিক সুৰেন্দ্ৰনাথ দাসগুপ্তৰ জীয়াৰী আছিল। সাহিত্যত ৰবীন্দ্ৰনাথ ঠাকুৰৰ দ্বাৰা বিশেষভাৱে শিক্ষাপ্ৰাপ্ত আছিল।

## শিক্ষা
তেওঁ কলিকতাৰ যোগমায়া দেৱী কলেজৰ পৰা দৰ্শনত স্নাতক ডিগ্ৰী লাভ কৰিছিল।

## কৰ্ম তথা সাহিত্য জীৱন
মাত্ৰ ষোল্ল বছৰ বয়সত ৰবীন্দ্ৰনাথ ঠাকুৰৰ ভূমিকা সন্বলিত তেখেতৰ প্ৰথম কাব্যগ্ৰন্থ প্ৰকাশিত হৈছিল। ৰবীন্দ্ৰনাথৰ জীৱনৰ শেষ পোন্ধৰ বছৰত তেওঁ আছিল ৰবীন্দ্ৰনাথৰ ঘনিষ্ঠ সহযোগী। "Rabindranath - the man behind his poetry" নামৰ ৰবীন্দ্ৰনাথ ঠাকুৰৰ জীৱনীমূলক গ্ৰন্থ লিখা মৈত্ৰেয়ী দেৱীয়ে ছোভিয়েট ইউনিয়ন, ইউৰোপ আৰু আমেৰিকাত তেওঁ ৰবীন্দ্ৰনাথৰ ওপৰত আৰু শান্তিৰ সমস্যা বিষয়ক বহুতো ভাষণ দিছিল। মৈত্ৰেয়ী দেৱীৰ "ন হন্যতে" উপন্যাসখনৰ ভিত্তিতে বলিউডৰ বিখ্যাত চলচ্চিত্ৰ "হম দিল দে চুকে সনম" নিৰ্মাণ কৰা হৈছিল।

তেখেতে কলিকতাৰ পৰা ২৪ মাইল নিলগৰ বাদু নামৰ গাঁও এখনত ৯ বিঘা মাটিজোৰা কৃষি, মীন পালন, মৌ পালন, গো পালন, হাঁহ কুকুৰা পামৰে সৈতে "খেলাঘৰ" নামৰ শিশু নিবাস তথা অনাথ আশ্ৰম আৰু প্ৰশিক্ষণ কেন্দ্ৰ গঢ়ি তুলিছিল।

## পুৰস্কাৰ
১৯৬১ চনত ৰবীন্দ্ৰ শতবাৰ্ষিকীত আমন্ত্ৰিত হৈ তেওঁ বুলগেৰিয়া, হাংগেৰী আৰু ছোভিয়েট ইউনিয়নলৈ গৈছিল। ছোভিয়েট ইউনিয়নে তেওঁক ৰবীন্দ্ৰ শতবাৰ্ষিকী পদকেৰে ভূষিত কৰে। ১৯৭৫ চনত ভাৰতীয় লেখিকা সংঘই "ন হন্যতে" ঊপন্যাসৰ বাবে সন্মানসূচক পদক আগবঢ়ায়। ১৯৭৬ চনত "ন হন্যতে" পুথিখনৰ বাবেই তেওঁ সাহিত্য অকাডেমি বঁটা লাভ কৰে।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:বঙালী সাহিত্যিক
শ্ৰেণী:বঙালী ভাষাৰ সাহিত্য অকাডেমি বঁটা বিজয়ী
শ্ৰেণী:ভাৰতীয় মহিলা কবি
গায়ত্ৰী মহন্ত

**গায়ত্ৰী মহন্ত** (ইংৰাজী: Gayatri Mahanta) এগৰাকী অসমীয়া চলচ্চিত্ৰ জনপ্ৰিয় অভিনেত্ৰী। অসমৰ শোণিতপুৰ জিলাৰ অন্তৰ্গত বিশ্বনাথ চাৰিআলি মহকুমাত ১৯৮২ চনৰ ১৪ ফেব্ৰুৱাৰীত তেখেতৰ জন্ম হয়। গায়ত্ৰী মহন্তই ১৯৯৫ চনত তেখেতৰ অভিনয় জীৱনৰ আৰম্ভণি কৰিছিল "নৰ্থ ইষ্ট মেগা ফেশ্বন শ্ব"ৰ যোগেদি। তেখেতৰ চিত্ৰ অসমৰ বিভিন্ন আলোচনী আদিৰ লগতে আন্তঃৰাষ্ট্ৰীয় আলোচনী ফিল্মফেয়াৰ, বজাৰ আদিৰ বেটুপাতত স্থান লাভ কৰিছে। 

## অভিনীত চলচ্চিত্ৰ

## তথ্য সংগ্ৰহ

## বাহ্যিক সংযোগ
* 
* ৰূপালীপৰ্দাত গায়ত্ৰী মহন্তৰ বিষয়ে
* গায়ত্ৰী মহন্তৰ ফটো চাওক

শ্ৰেণী:অসমীয়া চলচ্চিত্ৰৰ অভিনেত্ৰী
বৰষা ৰাণী বিষয়া

**বৰষা ৰাণী বিষয়া** () এগৰাকী অসমীয়া চলচ্চিত্ৰ জনপ্ৰিয় অভিনেত্ৰী। তেখেতে বৰ্তমানলৈ বহুতো অসমীয়া চলচ্চিত্ৰত অভিনয় কৰি দৰ্শকৰ সমাদৰ লাভ কৰিবলৈ সক্ষম হৈছে। অসমৰ বিভিন্ন ভ্ৰাম্যমাণ থিয়েটাৰটো তেখেতে অভিনয় কৰি আহিছে। চলচ্চিত্ৰত অভিনয় কৰাৰ উপৰিও তেখেতে বিহু নৃত্যটো তেখেতৰ যথেষ্ট সুনাম আছে। ২০২১ চনত ভাস্কৰ বৰাৰ সৈতে বিবাপাশত আবদ্ধ হয়। 

## অভিনয় জীৱন
বৰষা ৰাণী বিষয়াই জনপ্ৰিয় অসমীয়া চলচ্চিত্ৰ যৌৱনে আমনি কৰে চলচিত্ৰৰ জৰিয়তে অসমীয়া ছবিজগতত খোজ দিয়ে । এতিয়ালৈ বহুটো ছবিত অভিনয় কৰিছে বৰষা ৰাণী বিষয়াই।। তেওঁ অভিনীত চলচ্চিত্ৰ বসুন্ধৰাই ৫৭-তম ৰাষ্ট্ৰীয় চলচ্চিত্ৰ বঁটাৰ শ্ৰেষ্ঠ অসমীয়া ছবিৰ সন্মান লাভ কৰে। 

## অভিনীত চলচ্চিত্ৰ

### চুটি ছবি

## বঁটা আৰু মনোনয়ন

## তথ্য সংগ্ৰহ

## বাহ্যিক সংযোগ
* ৰূপালীপৰ্দাত বৰ্ষাৰাণী বিষয়াৰ বিষয়ে
* Barasha Rani Bishaya আনুষ্ঠানিকভাৱে বিবাহপাশত আবদ্ধ হয়
*

শ্ৰেণী:অসমীয়া চলচ্চিত্ৰৰ অভিনেত্ৰী
নিশিতা গোস্বামী

**নিশিতা গোস্বামী** () অসমীয়া চলচ্চিত্ৰৰ এগৰাকী জনপ্ৰিয় অভিনেত্ৰী। ১৯৮২ চনৰ ১৯ অক্টোবৰত অসমৰ গুৱাহাটীত তেখেতৰ জন্ম হয়। তেখেতৰ মাতৃৰ নাম মলয়া গোস্বামী আৰু পিতৃৰ নাম প্ৰদীপ গোস্বামী। মাতৃ মলয়া গোস্বামীয়ো এগৰাকী জনপ্ৰিয় অসমীয়া অভিনেত্ৰী আৰু তেখেতৰ পৰাই নিশিতাই চলচ্চিত্ৰত অভিনয় কৰা সুবিধা পায়৷ অসমৰ বিভিন্ন ভ্ৰাম্যমাণ থিয়েটাৰটো তেখেতে অভিনয় কৰি আহিছে। তেখেতে প্ৰায় ৬ বছৰ বয়সতে ৰাতি ফুলা ফুল ছবিৰ জৰিয়তে অভিনয় জগতত খোজ দিয়ে। তেখেতে বৰ্তমানলৈ বহুতো অসমীয়া চলচ্চিত্ৰত অভিনয় কৰি দৰ্শকৰ সমাদৰ লাভ কৰিবলৈ সক্ষম হৈছে৷ অসমৰ বিভিন্ন আলোচনী আদিৰ বেটুপাতত তেখেতৰ চিত্ৰই স্থান লাভ কৰিছে।

## অভিনীত চলচ্চিত্ৰ
* মন
* কাদম্বৰী
* চুৰেণ চোৰৰ পুতেক
* অধিনায়ক
* মন যায়
* ৰং
* দীনবন্ধু
* অস্তৰাগ
* ধন কুবেৰৰ ধন
* ৰামধেনু
* ৰিচাং
* মনে মোৰ কইনা বিচাৰে
* জিলমিল জোনাক
* ৰত্নাকৰ

## তথ্য সংগ্ৰহ

## বাহ্যিক সংযোগ
* নিশিতা গোস্বামীৰ বিষয়ে

শ্ৰেণী:অসমীয়া চলচ্চিত্ৰৰ অভিনেত্ৰী
পুষ্পৰাম কঁহাৰ

**পুষ্পৰাম কঁহাৰ** আছিল অসমৰ এগৰাকী সংগ্ৰামী, বিপ্লৱী আৰু কাঁহ শিল্পী। উনৈশ শতিকাৰ চতুৰ্থ দশকত সৰ্থেবাৰী তামুলী চুপাত পুষ্পৰাম কঁহাৰৰ জন্ম হয়। পুষ্পৰাম কঁহাৰে জাতকাঁহী, থোক তামোল, ময়ুৰগছা, বৰপেটা সত্ৰৰ ধাতুৰে নিৰ্মিত দুৱাৰ, সৰ্থেবাৰী তামুলী চুপাৰ কীৰ্তন ঘৰৰ ধাতুৰ দুৱাৰ আৰু আসন, সৰ্থেবাৰী আতাথেৰ চুপাৰ কলীয়া গোসাইৰ আসন, গুৱাহাটীৰ মাছখোৱাৰ মছজিদৰ কলচী তৈয়াৰ কৰি নিজৰ শিল্প প্ৰতিভাৰ পৰিচয় দিছিল। এখেতে এখন কাঁহৰ আৰ্চি তৈয়াৰ কৰি যুৱৰাজ পঞ্চম জৰ্জক উপহাৰ দিছিল। ১৮৯৪ চনত হোৱা ৰাইজ মেলত এখেতে আগভাগ লৈ ব্ৰিটিছ চৰকাৰৰ ভূমি নীতিৰ বিৰুদ্ধে তীব্ৰ প্ৰতিবাদ কৰিছিল যাৰ ফলত এখেতক ব্ৰিটিছ চৰকাৰে ৬ বছৰ সশ্ৰম কাৰাদণ্ড দিছিল। জেলৰ ভিতৰত এখেতে আন কাম নকৰি কাঁহ কোবাইছিল। জেলৰ ভিতৰতে কাঁহৰ কাঁহী, বাটি, তৈয়াৰ কৰাৰ বাবে পিছলৈ এই কাঁহী-বাটি ‘জেলকাঁহী’ ‘জেলবাটি’ নামেৰে জনাজাত হয়। চিফকমিচনাৰ W.E. Ward চাহাবে এখেতৰ শিল্প প্ৰতিভাত মুগ্ধ হৈ কাৰাবাসৰ সম্পূৰ্ণ ম্যাদ উকলি নৌযাওঁতেই এখেতক কাৰাবাসৰ পৰা মুকলি কৰি দিছিল৷

শ্ৰেণী:সংক্ষিপ্ত জীৱনী
দুৰ্জন (চলচ্চিত্ৰ)

**দুৰ্জন** (ইংৰাজী: Durjon) ২০১৩ বৰ্ষত  মুক্তি লাভ কৰা এখন অসমীয়া চলচ্চিত্ৰ। আহৰণ ফিল্মছৰ বেনাৰত গুনীন বসুমতাৰীয়ে প্ৰযোজনা কৰা চলচ্চিত্ৰখন পৰিচালনা কৰিছে মৌপ্ৰাণ শৰ্মায়ে।  

## অভিনয়-শিল্পী
* উৎপল দাস, 
* অনন্যা পৰাশৰ, 
* গুনীন বসুমতাৰী

## তথ্য সংগ্ৰহ

শ্ৰেণী:২০১৩ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:পোখালি (অসমীয়া চলচ্চিত্ৰ)
শ্ৰেণী:২০১০ দশকৰ অসমীয়া চলচ্চিত্ৰ
উৎপল দাস

**উৎপল দাস** (ইংৰাজী: Utpal Das) অসমীয়া চলচ্চিত্ৰ জগতৰ এজন জনপ্ৰিয় অভিনেতা৷ তেখেতে বৰ্তমানলৈ বহুকেইখন অসমীয়া ভাষাৰ চলচ্চিত্ৰ, চুটি ছবি আৰু ধাৰাবাহিকত অভিনয় কৰিছে।

## অভিনীত অসমীয়া চলচ্চিত্ৰ

## অভিনীত অসমীয়া ভিচিডি
* ৰিঙা ৰিঙা মন
* জানমনি ১
* জানমনি ২
* পুৰ্ণিমা ১
* পুৰ্ণিমা ২
* উৰণীয়া মন
* জোনাকী মন
* সোণাৰুৰ হালধীয়া হাঁহি
* চিন্তামনি
* অলকানন্দা
* ফাগুণী
* চানেকী

## টিভি ধাৰাবাহিক
চলচ্চিত্ৰ আৰু ভিচিডিত অভিনয় কৰাৰ বাদেও তেখেতে টিভি ধাৰাবাহিকতো অভিনয় কৰি আহিছে, তাৰে মাজৰ জনপ্ৰিয় ছিৰিয়েল দুখনমান হ’ল:-
* অনুৰাধা, ৰং যোগে সম্প্ৰচাৰিত। 
* তুমি দুচকুত কাজল ল’লে, ৰং যোগে সম্প্ৰচাৰিত। 
* বিন্দাছ, ৰং যোগে সম্প্ৰচাৰিত। 
* মৰমৰ অনুৰাধা, ৰেঙণি যোগে সম্প্ৰচাৰিত।

## তথ্য সংগ্ৰহ


শ্ৰেণী:অসমীয়া অভিনেতা
শ্ৰেণী:জীৱিত ব্যক্তি
মুনমী ফুকন

**মুনমী ফুকন** (ইংৰাজী: Moonmi Phukan)  অসমীয়া চলচ্চিত্ৰ জগতৰ এগৰাকী অভিনেত্ৰী। তেখেতে বৰ্তমানলৈ বহুকেইখন অসমীয়া ভাষাৰ চলচ্চিত্ৰ, ছুটি ছবি, ধাৰাবাহিক আৰু ভ্ৰাম্যমাণ থিয়েটাৰতো অভিনয় কৰিছে৷  

## চলচ্চিত্ৰপঞ্জী

### ভ্ৰাম্যমাণ থিয়েটাৰ
অসমৰ কেইবাখনো ভ্ৰাম্যমাণ থিয়েটাৰত মুনমীয়ে অভিনয় কৰিছে। সেইবোৰৰ ভিতৰত হেঙুল থিয়েটাৰ আৰু
থিয়েটাৰ সূৰ্য্য উল্লেখযোগ্য।

### অসমীয়া ভিচিডিত মুনমী ফুকন
* জানমণি (২০১১)
* চানেকী

## টিভি ছিৰিয়েল
চলচ্চিত্ৰ আৰু ভিচিডি ত অভিনয় কৰাৰ বাদেও মুনমী ফুকনে টিভি ধাৰাবাহিকটো অভিনয় কৰি আহিছে, তাৰে মাজৰ জনপ্ৰিয় ছিৰিয়েল হ’ল:-
* অনুৰাধা, ৰং (দূৰদৰ্শন কেন্দ্ৰ) যোগে সম্প্ৰচাৰিত। 
* তুমি দুচকুত কাজল ল’লে, ৰং (দূৰদৰ্শন কেন্দ্ৰ) যোগে সম্প্ৰচাৰিত।
* বিনদাছ, ৰং (দূৰদৰ্শন কেন্দ্ৰ) যোগে সম্প্ৰচাৰিত।
* দুটি মনৰ জোনাক (ৰং) চৰিত্ৰ - কস্তূৰী

## তথ্য সংগ্ৰহ

শ্ৰেণী:অসমীয়া চলচ্চিত্ৰৰ অভিনেত্ৰী
নয়ন নীলিম

**নয়ন নিলীম** (ইংৰাজী: Nayan Nilim)  অসমীয়া চলচ্চিত্ৰ জগতৰ এজন জনপ্ৰিয় অভিনেতা। চলচ্চিত্ৰত অভিনয় কৰাৰ উপৰিও তেখেত এজন গায়কো৷ "আবেলি" নামৰ এটা সংগীত এলবামত তেখেতে কণ্ঠদান কৰিছিল। বিহু নৃত্যৰ ক্ষেত্ৰটো তেখেতৰ সুনাম আছে। তেখেতে বৰ্তমানলৈ বহুকেইখন অসমীয়া ভাষাৰ চলচ্চিত্ৰ আৰু ছুটি ছবিত অভিনয় কৰিছে৷ 

## অভিনীত অসমীয়া চলচ্চিত্ৰ

| class="wikitable"
|-
! বৰ্ষ
! চলচ্চিত্ৰ
! সহ - শিল্পী
! পৰিচালক
|-
| ২০০৪
| *ৰংমন*
|
| অমল বৰুৱা
|-
| ২০১৭
| *[[কোঁৱৰপুৰৰ কোঁৱৰ (চলচ্চিত্ৰ)|কোঁৱৰপুৰৰ কোঁৱৰ]]*
| তাপশ্ৰী কলিতা
| ৰাজেশ ভূঞা
|-
|২০২২
|* বন্ধু *
|বিবেক
| ত্ৰিদিব লাহন
|-

## অভিনীত অসমীয়া ভিচিডি
* জোনবাই ১
* জোনবাই ২
* আবেলি

{
## তথ্য সংগ্ৰহ


শ্ৰেণী:অসমীয়া অভিনেতা
শ্ৰেণী:অসমৰ কণ্ঠশিল্পী
শ্ৰেণী:সংক্ষিপ্ত জীৱনী
শ্ৰেণী:জীৱিত ব্যক্তি
ৰবি শৰ্মা

**ৰবি শৰ্মা** () অসমীয়া চলচ্চিত্ৰ জগতৰ এজন জনপ্ৰিয় অভিনেতা। অসমৰ ভ্ৰাম্যমাণ থিয়েটাৰসমূহতো তেখেতে নিয়মিতভাৱে অভিনয় কৰি আহিছে।

## প্ৰাৰম্ভিক জীৱন
ৰবি শৰ্মাৰ জন্ম ১৯৭২ চনৰ ১৯ ছেপ্টেম্বৰত গুৱাহাটীত হয়। তেখেতে ডি এ ভি স্কুল আৰু ফেকাল্টী হাই স্কুলৰ পৰা স্কুলীয়া শিক্ষা গ্ৰহণ কৰি কটন মহাবিদ্যালয়ৰ পৰা উচ্চতৰ মাধ্যমিকৰ শিক্ষা গ্ৰহণ কৰে। তাৰ পিছত তেখেতে আৰ্য্য বিদ্যাপীঠ মহাবিদ্যালয়ৰ পৰা স্নাতক ডিগ্ৰী লাভ কৰে। তেওঁৰ মাতৃ বন্দনা শৰ্মাও এগৰাকী অভিনেত্ৰী আছিল।

## অভিনয় জীৱন
ৰবি শৰ্মাই বিশিষ্ট পৰিচালক মুনিন বৰুৱাৰ ২০০০ চনত মুক্তিপ্ৰাপ্ত চুপাৰ হিট ছবি হিয়া দিয়া নিয়াৰ জৰিয়তে অসমীয়া চলচ্চিত্ৰ জগতত প্ৰৱেশ কৰে। চলচ্চিত্ৰৰ লগতে তেওঁ অসমৰ কেইবাখনো ভ্ৰাম্যমাণ থিয়েটাৰত অভিনয় কৰিছে। তেওঁ অভিনয় কৰা চলচ্চিত্ৰসমূহ হ’ল: 

### চলচ্চিত্ৰপঞ্জী

### চুটি ছবি/ৱেব ছিৰিজ

## তথ্য সংগ্ৰহ

## বাহ্যিক সংযোগ
*

শ্ৰেণী:অসমীয়া অভিনেতা
শ্ৰেণী:জীৱিত ব্যক্তি
আজান ফকীৰ চাহেব (চলচ্চিত্ৰ)

**আজান ফকীৰ চাহেব** হৈছে বাণী কলিতা পৰিচালিত আৰু আছিফ ইকবাল হুছেইন প্ৰযোজিত এখন অসমীয়া চলচ্চিত্ৰ। ২০০৮ চনৰ ২৫ এপ্ৰিল তাৰিখে চলচ্চিত্ৰখন মুক্তি দিয়া হয়। বাগদাদৰ পৰা অসমলৈ অহা ছুফী সন্ত আজান ফকীৰৰ জীৱনৰ ওপৰত ভিত্তি কৰি বোলছবিখন নিৰ্মাণ কৰা হয়।

## আজান ফকীৰ

১৬৩৪ চনত ইছলাম ধৰ্ম প্ৰচাৰক সন্ত আজান ফকীৰে (প্ৰকৃত নাম - শ্বাহ মীৰান) তেওঁৰ ভ্ৰাতৃ নবী পীৰৰ সৈতে বাগদাদৰ পৰা অসমলৈ প্ৰব্ৰজন কৰিছিল। কোৱা হয় যে, তেওঁ প্ৰথমে দিল্লীলৈ আহিছিল আৰু তাতে ছুফী সন্ত **শ্বে'খ নিজামুদ্দিন আউলিয়া**ৰ শিষ্য হৈছিল। তাৰ পৰা তেওঁ আহি হাজোৰ গৰুড়াচল পাহাৰৰ ওপৰত থকা **পীৰ ঘিয়াছুদ্দিন আউলিয়া**ৰ দৰগাহৰ ওচৰতে থাকিছিল। হাজো  সেই সময়ত অসমত মোগলৰ মুখ্য স্থান আছিল। তাৰ পাছত তেওঁ আহোম ৰাজধানী শিৱসাগৰৰ ওচৰৰ *চূণপোৰা* নামৰ এখন মুছলমান গাঁৱত থাকিবলৈ লয়। সেই সময়ত কিছুমান ধৰ্মবিৰোধী ৰীতি-নীতিত লিপ্ত থকা মুছলমানসকলৰ মাজত তেওঁ ইছলাম ধৰ্মৰ প্ৰাথমিক ধাৰণাসমূহ আৰু মৌলিক কৰ্তব্যসমূহ প্ৰচাৰ কৰে। ৰাইজৰ লগ লাগি তেওঁ গাঁৱতে এটা মছজিদো সাজি উলিয়ায়। সেই মছজিদত প্ৰথম আজান তেওঁ দিয়ে আৰু সেইবাবে চূণপোৰা গাঁৱৰ মুছলমান ৰাইজে তেওঁক আজান ফকীৰ নাম দিয়ে। ৰংপুৰৰ খণ্ডকাৰ গাঁৱৰ ছৈয়দ উছমান গণি নামৰ এজন ব্যক্তিৰ জীয়েকক তেওঁ বিয়া কৰে। তেওঁ গাঁৱে গাঁৱে ঘূৰি ইছলাম ধৰ্মৰ বাণীসমূহ প্ৰচাৰ কৰাৰ লগতে ইছলাম ধৰ্মগ্ৰন্থ কোৰানক অসমীয়ালৈ অনুবাদ কৰি উলিয়ায়। জিকিৰ নামেৰে তেওঁ কিছুমান ভক্তিমূলক গীতো লিখি উলিয়ায় আৰু সুৰ দিয়ে। জিকিৰত তেওঁ ইছলাম ধৰ্মৰ বাণীসমূহ বৰ্ণনা কৰাৰ লগতে বন্ধুত্ব আৰু ভ্ৰাতৃত্ববোধৰ প্ৰয়োজনীয়তা দেখুৱায়।

আহোম ৰজা গদাধৰ সিংহৰ বিষয়া **ৰূপাই গঞা** নামৰ এজন অসমীয়া মুছলমান আজান ফকীৰৰ ক্ৰমান্বয়ে বাঢ়ি অহা জনপ্ৰিয়তাৰ প্ৰতি ঈৰ্ষান্বিত হৈ পৰে। ১৬৮৫ চনত তেওঁ স্বৰ্গদেউ গদাধৰ সিংহৰ আগত গোচৰ তৰে যে আজান ফকীৰ এজন মোগলৰ চোৰাংচোৱা আৰু তেওঁ গোপনে মোগল সৈন্যৰ লগত যোগাযোগ ৰাখি আছে। গদাধৰ সিংহই প্ৰথমতে গোচৰটো আওকাণ কৰিছিল যদিও বহুবাৰ আপত্তি কৰাৰ পাছত তেওঁ ৰূপাই গঞাক নিজে বিবেচনা কৰি বিহিত ব্যৱস্থা ল'বলৈ অনুমতি দিয়ে। কিন্তু লগতে এইবুলিও সঁকিয়াই দিয়ে যে ইয়াৰ দ্বাৰা মুছলিম অনুভূতিত যাতে কোনো ধৰণৰ আঘাত নালাগে আৰু আহোম ৰাজত্বৰ প্ৰতি যেন কাৰো ভুল ধাৰণা নজন্মে। ৰজাৰ আদেশ পাই ৰূপাই গঞাই আজান ফকীৰক ধৰি আনে আৰু চকু দুটা উলিয়াই পেলায়। গদাধৰ সিংহই নিজৰ ভুল বুজি পাই তেওঁক মুক্তি দিয়ে আৰু ৰূপাই গঞাক মৃত্যুদণ্ড প্ৰদান কৰে। 

আজান ফকীৰে পাছত দিখৌ নদীৰ পাৰত হুৱাগুৰি নামে ঠাইত থাকিবলৈ লয়। তেওঁক বিনামূল্যে মাটি আৰু সা-সম্পত্তি প্ৰদান কৰা হয়। ১২০ জন শিষ্যৰ সৈতে তেওঁ তাতে কিছু বছৰ থাকে। আনুমানিক ১৬৯০ চনত তেওঁৰ মৃত্যু হয়।

## অভিনয়-শিল্পী
*বিষ্ণু খাৰঘৰীয়া (চৰিত্ৰ- আজান ফকীৰ)
*পৃথ্বীৰাজ ৰাভা (চৰিত্ৰ- নবী পীৰ)
*জয়ন্ত ভাগৱতী (চৰিত্ৰ- মৌলবী)
*অৰুণ নাথ (চৰিত্ৰ- গদাধৰ সিংহ)
*মলয়া গোস্বামী (চৰিত্ৰ- জয়মতী কুঁৱৰী)

## পুৰস্কাৰ
চিত্ৰলেখা বঁটা (২০০৮) (ইউনাইটেড টি ভি এণ্ড ফিল্মমে'কাৰ্ছ এছ'ছিয়েছনৰ দ্বাৰা)
*শ্ৰেষ্ঠ চলচ্চিত্ৰ
*শ্ৰেষ্ঠ পৰিচালক - আছিফ ইকবাল
*শ্ৰেষ্ঠ সংগীত পৰিচালক - দ্বিজেন কোঁৱৰ
*শ্ৰেষ্ঠ চিত্ৰনাট্যকাৰ - প্ৰভাত গোস্বামী
*শ্ৰেষ্ঠ সহ-অভিনেত্ৰী - মলয়া গোস্বামী

## তথ্যসূত্ৰ

শ্ৰেণী:অসমীয়া চলচ্চিত্ৰ
শ্ৰেণী:২০০০ দশকৰ অসমীয়া চলচ্চিত্ৰ
লুনা লহকৰ

**লুনা লহকৰ** (ইংৰাজী: Luna Lahkar) অসমীয়া চলচ্চিত্ৰ জগতৰ এগৰাকী অভিনেত্ৰী। তেখেতে বৰ্তমানলৈ বহুকেইখন অসমীয়া ভাষাৰ চলচ্চিত্ৰ আৰু চুটি ছবিত অভিনয় কৰিছে। ইয়াৰ উপৰিও তেখেতে ইউনাইটেড ছিক্স নামৰ বলিউডৰ চলচ্চিত্ৰতো অভিনয় কৰিছিল। 

## অভিনীত অসমীয়া চলচ্চিত্ৰ
* হিয়া দিয়া নিয়া (২০০০)
* মন (২০০২)
* ইমান মৰম কিয় লাগে  (২০০২)
* কাদম্বৰী (২০০৪)

## তথ্য সংগ্ৰহ


শ্ৰেণী:অসমীয়া চলচ্চিত্ৰৰ অভিনেত্ৰী
নিকুমণি বৰুৱা

**নিকুমণি বৰুৱা** (ইংৰাজী: Nikumoni Baruah)  অসমীয়া চলচ্চিত্ৰ জগতৰ এগৰাকী অভিনেত্ৰী। অভিনয় কৰাৰ উপৰিও তেখেতে কেইখনমান চলচ্চিত্ৰত প্ৰযোজনা কৰিছে৷ প্ৰায় ৯ বছৰ বয়সৰ পৰা তেখেতে অভিনয় কৰি আহিছে৷ বৰ্তমানলৈ বহুকেইখন অসমীয়া ভাষাৰ চলচ্চিত্ৰ, নাটক আৰু চুটি ছবি তথা ধাৰাবাহিকত অভিনয় কৰিছে৷  

## অসমীয়া চলচ্চিত্ৰত নিকুমণি বৰুৱা
* ৰ’দ্‌
* ইতিহাস
* সূত্ৰপাত
* মীমাংসা
* ৰেলৰ আলিৰ দুবৰিবন
* যৌৱনে আমনি কৰে
* সোপান
* ভূমিপুত্ৰ
* কালসন্ধ্যা
* বুকুৰ মাজত জ্বলে 
* বৈভৱ
* আই লাভ ইউ
* মৎস্যগন্ধা
* মনত বিৰিণাৰ জুই
* অন্তহীন যাত্ৰা
* অধিনায়ক  আদি

## তথ্য সংগ্ৰহ


## বাহ্যিক সংযোগ
* 

শ্ৰেণী:অসমীয়া চলচ্চিত্ৰৰ অভিনেত্ৰী
বনানী (চলচ্চিত্ৰ)

**বনানী** () হৈছে জাহ্নু বৰুৱা পৰিচালিত এখন অসমীয়া চলচ্চিত্ৰ। ১৯৯০ চনত মুক্তি লভা বোলছবিখনত অভিনয় কৰে বিষ্ণু খাৰঘৰীয়া, মৃদুলা বৰুৱা, সুশীল গোস্বামী, মনামী বেজবৰুৱা আদিয়ে। সংগীত পৰিচালনা সত্য বৰুৱা আৰু প্ৰশান্ত বৰদলৈৰ। বোলছবিখনৰ কাহিনী পৰিৱেশ সুৰক্ষা সম্পৰ্কত আৰু ই পৰিৱেশ সম্পৰ্কীয় শ্ৰেষ্ঠ বোলছবিৰ শিতানত ৰাষ্ট্ৰীয় চলচ্চিত্ৰ বঁটা লাভ কৰে।

## কাহিনী
জনজাতীয় লোকসকলৰ হৈ এজন বন বিষয়াই অবৈধ কাঠ ব্যৱসায়ী আৰু ঠিকাদাৰৰ সন্মুখত বাধা হিচাপে ঠিয় দিয়ে। তেওঁৰ এনে কাৰ্যকলাপৰ ফলত তেওঁৰ কৰ্মস্থান সঘনে বদলি হ'বলৈ ধৰে। তেওঁৰ পত্নীয়ে তেওঁৰ ৰুগীয়া সন্তানক চোৱা-চিতা কৰিবলৈ এঠাইত স্থায়ীভাৱে সংস্থাপন হ'ব বিচাৰে। কালক্ৰমত তেৱোঁ তেওঁৰ স্বামীৰ পক্ষত এই যুঁজত অৱতীৰ্ণ হয়। 

## অভিনয়ত
*বিষ্ণু খাৰঘৰীয়া
*মৃদুলা বৰুৱা
*সুশীল গোস্বামী
*গোলাপ দত্ত
*লক্ষ্মী সিনহা
*মুনিন শৰ্মা
*জ্যোতি ভট্টাচাৰ্য
*শশাংক শেব ফুকন

## পুৰস্কাৰ
*ৰাষ্ট্ৰীয় চলচ্চিত্ৰ বঁটা – পৰিৱেশ সম্পৰ্কীয় শ্ৰেষ্ঠ বোলছবি

## তথ্যসূত্ৰ

## বাহ্যিক সংযোগ
*ইউটিউৱত বনানী ছবি
*ডলফিন ফিল্মছ 

শ্ৰেণী:অসমীয়া চলচ্চিত্ৰ
শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:ভাৰতীয় পেনোৰামালৈ নিৰ্বাচিত অসমৰ ছবি
শ্ৰেণী:১৯৯০ দশকৰ অসমীয়া চলচ্চিত্ৰ
শ্ৰেণী:১৯৯০ বৰ্ষৰ চলচ্চিত্ৰ
শ্ৰেণী:পৰিবেশ সংৰক্ষণ/পৰিৰক্ষণ শিতানত ৰাষ্ট্ৰীয় চলচ্চিত্ৰ বঁটা বিজয়ী শ্ৰেষ্ঠ ছবি
শ্ৰেণী:জাহ্নু বৰুৱা পৰিচালিত চলচ্চিত্ৰ
জুবলী বৰুৱা

**জুবলী বৰুৱা** (ইংৰাজী: Zublee Baruah) এগৰাকী  অসমীয়া সংগীত জগতৰ এগৰাকী বিখ্যাত গায়িকা, গীতিকাৰ আৰু সুৰকাৰ। তেখেতে বৰ্তমানলৈ বহুকেইটা জনপ্ৰিয় গীতত নিজৰ কণ্ঠদান কৰিছে। গান গোৱাৰ উপৰিও তেখেতে অসমীয়া ভাষাৰ চলচ্চিত্ৰ আৰু ছুটি ছবি আৰু ধাৰাবাহিকটো অভিনয় কৰি আহিছে৷  "জন্ম" তেখেতৰ একক কণ্ঠৰ এক এলবাম৷  

## প্ৰাৰম্ভিক জীৱন আৰু শিক্ষা
জুবলী বৰুৱা ৰ জন্ম গুৱাহাটীত হয়। তেখেতৰ দেউতাকৰ নাম নৱ কুমাৰ বৰুৱা আৰু মাতৃৰ নাম মাধুৰীমা বৰুৱা।

জুবলীয়ে প্ৰাথমিক আৰু প্ৰৱেশিকা শিক্ষা "হোলী চাইল্ড স্কুল, গুৱাহাটী" ৰ পৰা লাভ কৰে।

ইয়াৰ পিছত উচ্চতৰ মাধ্যমিক আৰু স্নাতক শিক্ষা সন্দিকৈ ছোৱালী মহাবিদ্যালয়ৰ পৰা লাভ কৰে। তেখেতে ইংৰাজী বিষয়ত স্নাতক লাভ কৰে।

পৰৱৰ্তী পৰ্যায়ত জুৱলীয়ে গুৱাহাটী ৰ চান্দমাৰী স্থিত "জগন্নাথ আইন মহাবিদ্যালয়(JB Law College)"ৰ পৰাও আইনৰ স্নাতক (LLB) লাভ কৰে।

## কণ্ঠদান
### চলচ্চিত্ৰ সংগীত

### এলবাম
* জন্ম
* গান
* নাহৰ
* মায়া মাথো মায়া
* মাটি ১
* মাটি ২
* তাণ্ডৱ

## অভিনয়
### অসমীয়া চলচ্চিত্ৰ
* ৰণাংগিনী 

### টিভি ধাৰাবাহিক
* অনুৰাধা, ৰং (দূৰদৰ্শন কেন্দ্ৰ) যোগে সম্প্ৰচাৰিত । 

## পুৰস্কাৰ
# ড॰ ভূপেন হাজৰিকা বঁটা, শ্ৰেষ্ঠ মহিলা কন্ঠশিল্পী ২০১২
# "অসমৰ শ্ৰেষ্ঠ মহিলা কন্ঠশিল্পী", ১৯৯৭ (ইউনেস্কৰ দ্বাৰা)

## তথ্য সংগ্ৰহ


শ্ৰেণী:অসমীয়া চলচ্চিত্ৰৰ অভিনেত্ৰী
শ্ৰেণী:অসমৰ কণ্ঠশিল্পী
অন্তহীন যাত্ৰা

***অন্তহীন যাত্ৰা*** হৈছে ২০০৪ চনত মুক্তি লাভ কৰা এখন অসমীয়া চলচ্চিত্ৰ। গাৰ্গী এণ্টাৰটেইনমেণ্ট কো. (প্ৰাইভেট) লিমিটেডৰ বেনাৰত প্ৰাঞ্জল ভৰালী আৰু ছবি ভৰালীয়ে প্ৰযোজনা কৰা ডo মামণি ৰয়ছম গোস্বামীৰ এটি গল্পৰ ভিত্তিত নিৰ্মিত বোলছবিখন পৰিচালনা কৰে মুন্না আহমেদে। চিত্ৰনাট্য দুলাল ৰয়ৰ আৰু সংগীত ডাo হিতেশ বৰুৱাৰ। বোলছবিখন কলকাতা আন্তঃৰাষ্ট্ৰীয় চলচ্চিত্ৰ মহোৎসৱতো প্ৰদৰ্শিত হৈছিল।

## অভিনয়-শিল্পী
*তপন দাস
*প্ৰস্তুতি পৰাশৰ
*জেৰিফা ৱাহিদ
*বিষ্ণু খাৰঘৰীয়া
*নিপন গোস্বামী
*শান্তিছায়া ৰয়
*অতুল পাচনি
*তৌফিক ৰহমান
*বাহাৰুল ইছলাম
*অন্তৰা চৌধুৰী
*অনুপ হাজৰিকা
*জ্যোতি নাৰায়ণ নাথ
*কুইন হাজৰিকা
*অৱতোষ ভূঞা
*বিশ্বজিৎ কাকতী
*গাৰ্গী (শিশুশিল্পী)

## কলা-কুশলী
*প্ৰযোজনা - প্ৰাঞ্জল ভৰালী, ছবি ভৰালী
*পৰিচালনা - মুন্না আহমেদ
*মুখ্য সহকাৰী পৰিচালনা - অনিন্দ্য কাশ্যপ
*প্ৰযোজনা নিয়ন্ত্ৰণ - ভবেন বৰা
*সম্পাদনা - শিৱাজী চৌধুৰী
*সহ সম্পাদনা - অৰূপ কাকতী, সুজিত বৰা
*সংগীত - ডাo হিতেশ বৰুৱা
*সংগীত ব্যৱস্থাপনা - ডনী হাজৰিকা

## তথ্যসূত্ৰ

শ্ৰেণী:অসমীয়া চলচ্চিত্ৰ
শ্ৰেণী:২০০০ দশকৰ অসমীয়া চলচ্চিত্ৰ
জিতুল সোণোৱাল

**জিতুল সোণোৱাল** () এগৰাকী অসমীয়া সংগীত জগতৰ এগৰাকী প্ৰসিদ্ধ গায়ক, গীতিকাৰ, সুৰকাৰ আৰু সংগীত পৰিচালক। তেখেতে বৰ্তমানলৈ বহুকেইটা অসমীয়া জনপ্ৰিয় গীতত নিজৰ কণ্ঠদান কৰিছে। গান গোৱাৰ উপৰিও তেখেতে বিভিন্ন বাদ্যযন্ত্ৰ যেনে গীটাৰ, কীবৰ্ড আদি বজাব পাৰে। 

## একক কণ্ঠৰ এলবাম
* *নিৰিবিলি গধূলি*
*প্ৰতীক্ষা 
* *বৃষ্টি*
*বৰষা 
* *নতুন লহৰ*
* *যদি কেতিয়াবা*
* *শিহৰণ*
* *ৰহণ*
* *যশোৱা*
* *প্ৰীতি*
* *মৰমী প্ৰিয়া*
* *সোণালী*
* *অঞ্জনা*
* *কপৌ পাহি তোৰে খোপাত*
* *অনুপমা* আদি

## তথ্য সংগ্ৰহ

শ্ৰেণী:অসমৰ কণ্ঠশিল্পী
শ্ৰেণী:অসমীয়া ভাষাৰ গীতিকাৰ
শ্ৰেণী:বাদ্যযন্ত্ৰী
শ্ৰেণী:অসমৰ সঙ্গীত পৰিচালক‎
মৌচুমী চহৰীয়া

**মৌচুমী চহৰীয়া** (ইংৰাজী: Mousumi Saharia) এগৰাকী অসমৰ সংগীত জগতৰ এগৰাকী কণ্ঠশিল্পী। তেখেতে বৰ্তমানলৈ বহুকেইটা অসমীয়া জনপ্ৰিয় গীতত নিজৰ কণ্ঠদান কৰিছে। ১৯৯০ চনত মাত্ৰ ৫ বছৰ বয়সতে তেখেতৰ "ফাগুনৰ চেঁচাতে" নামৰ এটা এলবাম মুকলি কৰ। তেখেতে বৰ্তমানলৈ বহুকেইখন অসমীয়া চলচ্চিত্ৰ, ভিডিঅ’ এলবাম, আৰু বিভিন্ন চিডি আদিত কণ্ঠদান কৰিছে আৰু প্ৰায় ৮০ ৰ অধিক এলবামত গীত গাইছে।

তেখেতৰ পিতৃৰ নাম হেমচন্দ্ৰ চহৰীয়া আৰু মাতৃৰ নাম কনকলতা চহৰীয়া। পঢ়া-শুনাৰ দিশতো তেখেত অত্যন্ত মেধাবী ছাত্ৰী হিচাপে সুনাম আছে। ১৯৯৮ চনৰ মেট্ৰিক পৰীক্ষাত ৯৩% নম্বৰ পাই অসমৰ ভিতৰত প্ৰথম স্থান অধিকাৰ কৰিবলৈ সক্ষম হৈছিল। 

## একক কণ্ঠৰ এলবাম
* মই মৌচুমী 
* তুমি মৌচুমী
* মৰমী মৌচুমী
* যৌৱন
* মন নাচে উলাহত
* ৰংমন
* নাচে নাচে লাগে মন
* কঁকালৰে গাগৰি
* হিয়াৰ মৰম
* দেবী মন্ত্ৰ
* আকাশী গংগা আদি। 

## তথ্য সংগ্ৰহ


শ্ৰেণী:অসমৰ কণ্ঠশিল্পী
ৰেবা ফুকন

**ৰেবা ফুকন** (ইংৰাজী: Reba Phukan)  অসমৰ এগৰাকী অভিনেত্ৰী।  বৰ্তমানলৈ বহুকেইখন অসমীয়া ভাষাৰ চলচ্চিত্ৰ, নাটক আৰু ছুটি ছবি তথা ধাৰাবাহিকত অভিনয় কৰিছে ৷ ইয়াৰ উপৰিও অসমৰ ভ্ৰাম্যমান থিয়েটাৰসমূহত তেখেতে বহু নাটকত অভিনয় কৰিছে ৷ অসমৰ গোলাঘাট জিলাৰ কঁহৰা গাঁৱত ২৩ জুন তাৰিখে তেখেতৰ জন্ম হৈছিল ৷ তেখেতৰ পিতৃৰ নাম হৰেণ ফুকন আৰু মাতৃৰ নাম অৰুণি ফুকন ৷ অসমৰ এজন উদীয়মান অভিনেতা পল ফুকন তেখেতৰেই সন্তান ৷ 

## অসমীয়া চলচ্চিত্ৰত ৰেবা ফুকন
* এণ্টনী মোৰ নাম
* ধোৱা
* দেৱতা
* প্ৰিয়া অ’ প্ৰিয়া
* ৰেলৰ আলিৰ দুবৰিবন
* ত্যাগ
* জখম
* প্ৰিয়া মিলন 
* ৰেলৰ আলিৰ দুবৰিবন
* জীৱন নদীৰ দুটি পাৰ
* এয়াই জোনাক বিহীন জীৱন
* কণিকাৰ ৰামধেনু
* মাঘত মামণিৰ বিয়া
* মা তুমি অনন্যা 
* প্ৰিয়া মিলন
* উজনিৰ দুজনী গাভৰু
* সোণৰ খাৰু নালাগে মোক আদি 
## তথ্য সংগ্ৰহ


শ্ৰেণী:অসমীয়া চলচ্চিত্ৰৰ অভিনেত্ৰী
অশোক স্তম্ভ

**অশোক স্তম্ভ** () সম্ৰাট অশোকে উত্তৰ প্ৰদেশৰ সাৰনাথত নিৰ্মাণ কৰোৱা প্ৰসিদ্ধ শিলাস্তম্ভ আৰু স্তম্ভশীৰ্ষত থকা যৌথ 'সিংহমূৰ্ত্তি'। স্তম্ভটোৰ শীৰ্ষত পিঠিয়া-পিঠিকৈ চাৰিটা মুখ মেলি থকা সিংহৰ এটা শিলৰ মূৰ্ত্তি আছে। এই শিলৰ মূৰ্ত্তিটোকে ভাৰতৰ ৰাষ্ট্ৰীয় প্ৰতীকৰূপে গ্ৰহণ কৰা হৈছে।
thumb|right|200px|ডাক টিকটত অশোক স্তম্ভ
## অবয়ৱ
অশোক স্তম্ভত চাৰিটা সিংহ পিঠিয়া-পিঠিকৈ আছে যদিও এটা সিংহ পিছফালে থকা বাবে যিকোনো ফালৰ পৰা তিনিটা সিংহহে চকুত পৰে। একেডোখৰ শিলতে কাটি উলিওৱা অশোক স্তম্ভৰ শীৰ্ষত সিংহ চাৰিটা এখন বেদীৰ ওপৰত পিঠিয়া-পিঠিকৈ থিয় হৈ আছে। এপাহ ঘণ্টাকৃতি পদুম ফুলৰ ওপৰত প্ৰতিষ্ঠিত স্তম্ভটোৰ বেদীৰ গাত খোদিত কৰা আছে এটা হাতী, এটা দৌৰি থকা ঘোঁৰা, এটা ষাঁড় গৰু আৰু এটা সিংহ। চাৰিটা চক্ৰই জন্তুকেইটাক পৰস্পৰৰ লগত পৃথক কৰি ৰাখিছে। এই চক্ৰৰ নাম *[[অশোক চক্ৰ]]* বা *ধৰ্ম চক্ৰ*। ২৪ ডাল দাণ্ডি থকা অশোক চক্ৰই ভাৰতৰ জাতীয় পতাকাতো ঠাই পাইছে। ভাৰতৰ ৰাষ্ট্ৰীয় পতাকাৰ বগা অংশত নীলাৰে অংকিত এই অশোক চক্ৰৰ ২৪ ডাল দাণ্ডিয়ে বৌদ্ধ দৰ্শনৰ ২৪টা আদৰ্শক বুজায়।

## ইতিহাস
সম্ৰাট অশোকে নিজৰ বৌদ্ধ ধৰ্মাৱলম্বী পত্নী সম্ৰাজ্ঞী বিদিশা দেৱীৰ পৰামৰ্শক্ৰমে সাৰনাথৰ যিখন ঠাইত গৌতম বুদ্ধই প্ৰথম দীক্ষা দিছিল তাক যুগমীয়া কৰা তথা চিহ্নিত কৰাৰ উদ্দ্যেশ্যৰে ঠাইডোখৰত স্তম্ভ স্থাপন কৰাৰ লগতে বৌদ্ধ সংঘ প্ৰতিষ্ঠা কৰিছিল।

১৯০৫ চনত পুৰাতত্ব বিভাগৰ খননত এই অশোক স্তম্ভটো উদ্ধাৰ হয়। ১৯৫০ চনৰ ২৬ জানুৱাৰীত ভাৰত চৰকাৰে ইয়াক ৰাষ্ট্ৰীয় প্ৰতীকৰূপে গ্ৰহণ কৰে। প্ৰতীকটোত সিংহ তিনিটাৰ উপৰিও তলৰ সোমাজত অশোক চক্ৰ; চক্ৰটোৰ সোঁফালে এটা ষাঁড়আৰু বাওঁফালে এটা ঘোঁৰা দেখা যায় । ৰাষ্ট্ৰীয় প্ৰতীকটোত মূল স্তম্ভৰ তলত থকা পদুম পাহ বাদদি তাৰ ঠাইত মুণ্ডক উপনিষদৰ পৰা লোৱা "সত্যমেৱ জয়তে" (সত্যৰ সদায় জয় ) কথাফাঁকি দেৱনাগৰী লিপিত লিখা হৈছে।

মূল অশোক স্তম্ভটোক সাৰনাথৰ যাদুঘৰত সংৰক্ষণ কৰা হৈছে । ইয়াৰ উচ্চতা ২ মিটাৰৰো অধিক ।

ভাৰত চৰকাৰে প্ৰতীকৰূপে ব্যৱহাৰ কৰা এই স্তম্ভটো কেন্দ্ৰীয় চৰকাৰ আৰু ৰাজ্য চৰকাৰৰ বিভিন্ন কামত ব্যৱহাৰ কৰা হয়।

## তথ্যৰ উৎস

* [ সংক্ষিপ্ত অসমীয়া বিশ্বকোষ ]

শ্ৰেণী:ভাৰতৰ ৰাষ্ট্ৰীয় প্ৰতীক
দ্বিবন বৰুৱা

**দ্বিবন বৰুৱা** () অসমীয়া চলচ্চিত্ৰ জগতৰ এগৰাকী পুৰোধা ব্যক্তি আছিল। তেওঁ আছিল একাধাৰে এগৰাকী চলচ্চিত্ৰ প্ৰযোজক, পৰিচালক, সঙ্গীত পৰিচালক, কণ্ঠশিল্পী, অভিনেতা আৰু চিত্ৰনাট্যকাৰ। তেওঁ মুঠ ৭খন চলচ্চিত্ৰৰ পৰিচালক আছিল। 

## জন্ম আৰু পৰিয়াল
কামৰূপ জিলাৰ বিহদিয়া গাঁৱৰ চন্দ্ৰনাথ বৰুৱা গড়কাপ্তানি বিভাগৰ চাব ডিভিজনেল অফিচাৰ আছিল। তেখেতে একে জিলাৰ কৰৰা গাঁৱৰ জোনপ্ৰভাক বিয়া কৰাইছিল। চাকৰি সংক্ৰান্তত বিভিন্ন ঠাইত ঘূৰি পকি অৱশেষত গুৱাহাটীৰ লতাশিলত নিজাকৈ এটা ঘৰ নিৰ্মাণ কৰে। এই ঘৰটিতে চন্দ্ৰনাথ বৰুৱাৰ ঔৰষত আৰু জোনপ্ৰভাৰ গৰ্ভত বৰুৱাৰ জন্ম হৈছিল। বৰুৱা দম্পতীয়ে নজন পুত্ৰ সন্তান আৰু চাৰিজনী কন্যা সন্তানৰ জন্ম দিছিল। পুত্ৰ সন্তান কেইজন আছিল ক্ৰমে ব্ৰজেন বৰুৱা, দ্বৈতেন বৰুৱা, দ্বিজেন বৰুৱা, নিপ বৰুৱা, গিৰিণ বৰুৱা, ৰমেন বৰুৱা, নিৰেণ বৰুৱা আৰু দ্বিপেন বৰুৱা। কন্যা সন্তানকেইজনীৰ নাম আছিল পদ্মাৱতী দাস বৰুৱা, প্ৰতিভা বৰুৱা দাস, ৰম্ভা বৰুৱা আৰু বিভা বৰুৱা নভীছ। এই আটাইকেইজন ভাই-ভনীয়ে পিছলৈ কম-বেছি পৰিমাণে অসমীয়া চলচ্চিত্ৰৰ সৈতে জড়িত হৈ পৰিছিল। 

অসমীয়া চলচ্চিত্ৰ জগতলৈ বিশেষ অৱদান আগবঢ়োৱা এই বৰুৱা পৰিয়ালত এক সাংস্কৃতিক পৰিবেশ বিৰাজ কৰিছিল। সন্ধিয়া আটাইকেইজন ভাই-ভনী চৰাঘৰৰ মজিয়াত বহে, যেন সঙ্গীতৰহে আসৰ। ঘৰখনত এটা পুৰণি হাৰমনিয়াম আছিল। সকলোৱে হাৰমনিয়ামত স্বৰ টানিবলৈ চেষ্টা কৰে। নিপ বৰুৱাই বাঁহী, দ্বিবন বৰুৱাই তবলা বজায়; ব্ৰজেন বৰুৱা আৰু ৰমেন বৰুৱাই গীত গায়। এটা শুৱলা কণ্ঠস্বৰৰ গৰাকী ব্ৰজেন বৰুৱাৰ মাতৃয়ে ভাত ৰান্ধোঁতে, বাচন ধোওঁতে, চোতাল সাৰোঁতে, তাঁত বওঁতে অনবৰত কিবা এটা গীত গুণগুণাই থাকে। পিছলৈ বৰুৱাই মাতৃৰ মুখত শুনা "ও প্ৰাণগোপাল পাতিলা মায়াৰে খেলা" শীৰ্ষত লোকগীতটো মুকুতা ছবিখনত অন্তৰ্ভুক্ত কৰে।

## অভিনয়
বৰুৱাই মাক আৰু মৰম (১৯৫৭), তৰামাই (১৯৭৫), মৰম (১৯৭৮), মন আৰু মৰম (১৯৮০) আদি বহুকেইখন অসমীয়া ছবিত অভিনয় কৰিছে। মন আৰু মৰমত তেওঁ সঙ্গীত পৰিচালনাও কৰিছে।
## পৰিচালিত চলচ্চিত্ৰ
দ্বিবন বৰুৱাই যোগ বিয়োগ চলচ্চিত্ৰৰ দ্বাৰা পৰিচালক ৰূপে অসমীয়া চলচ্চিত্ৰ জগতত প্ৰৱেশ কৰে। বৰুৱাই মুঠতে ৭খন ছবি পৰিচালনা কৰিছিল।

## তথ্য সংগ্ৰহ


শ্ৰেণী:অসমৰ ব্যক্তি
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:অসমীয়া চলচ্চিত্ৰৰ সংগীত পৰিচালক
শ্ৰেণী:অসমীয়া অভিনেতা
শ্ৰেণী:জীৱিত ব্যক্তি
জাভা

জাভা (ইংৰাজী: Java) হ'ল এক object-oriented কম্পিউটাৰৰ প্ৰগ্ৰামিং ভাষা। ইয়াৰ মূল উদ্দেশ্য হ'ল "write once, run anywhere" (WORA)। এবাৰ লিখি যিকোনো ঠাইতে চলোৱা। অৰ্থাৎ কোনো এপ্লিকেশ্যন এবাৰ লিখা হ'লে পুনৰ কম্পাইল নকৰাকৈয়ে যিকোনো প্লেটফৰ্মত চলা। জাভা এপ্লিকেশ্যন কম্পাইল হয় বাইটক'ডত (bytecode) আৰু ই জাভা ভাৰ্ছুৱেল মেছিনৰ সহায়ত ৰাণ হয়, লাগিলে কম্পিউটাৰৰ আন্তঃগাঁথনি যিয়েই নহওক কিয়। বৰ্তমান জাভা বিশ্বৰ আটাইতকৈ জনপ্ৰিয় প্ৰগ্ৰামিং ভাষা। ই কিছুপৰিমাণে ক্লায়েণ্ট-ছাৰ্ভাৰ ৱেব এপ্লিকেশ্যনত ব্যৱহৃত হয়, তথা ব্যৱহাৰকাৰীৰ সংখ্যা প্ৰায় দহ নিযুত। ছান মাইক্ৰছিষ্টেমৰ জেমছ গোছলিং-ক জাভাৰ উদ্ভাৱনকাৰী বুলি জনা যায়। জাভাৰ সৰহ সংখ্যক গাঁথনি (syntax) লোৱা হৈছে দুটা অতি জনপ্ৰিয় কম্পিউটাৰ প্ৰগ্ৰামিং ভাষা C আৰু C++ ৰ পৰা। 

## প্ৰথম জাভা প্ৰগ্ৰাম
এটা কম্পিউটাৰ প্ৰগ্ৰাম হ'ল সুলিখিত লিখনিৰ দৰে। আমি কোৱা ভাষাসমূহত যেনেকৈ নিৰ্দিষ্ট বাক্য গাঁথনি থাকে, নিৰ্দিষ্ট জতুৱা ঠাচ, খণ্ড বাক্য থাকে তেনেকৈ কম্পিউটাৰৰ প্ৰগ্ৰাম এটাৰ মাজতো সুনিৰ্দিষ্ট খণ্ড বাক্য আৰু বাক্য বিন্যাস থাকে। জাভাও ইয়াৰ ব্যতিক্ৰম নহয়। তলত এটা জাভা প্ৰগ্ৰামৰ উদাহৰণ দিয়া হ'ল -

 public class HelloWorld 
 {
 public static void main(String[] args)
 { 
 System.out.println("Hello, World");
 }
 }
এই প্ৰগ্ৰামটোৰপৰা আমি "Hello World" এই লিখাটো পাম। 

## তথ্য সংগ্ৰহ

শ্ৰেণী:কম্পিউটাৰ বিজ্ঞান
শ্ৰেণী:প্ৰগ্ৰামিং লেংগুৱেজ
শ্ৰেণী:হাই লেভেল প্ৰগ্ৰামিং লেংগুৱেজ
গ্ৰীটিংছ কাৰ্ড

**গ্ৰীটিংছ কাৰ্ড** () শুভেচ্ছা, অভিনন্দন, অভিবাদন আদি জনাই প্ৰেৰণ কৰা শুভেচ্ছা পত্ৰ। অতি প্ৰাচীন কালৰে পৰাই বিভিন্ন উপহাৰৰ মাধ্যমেৰে শুভেচ্ছা জনোৱাৰ নিয়ম মানৱ সমাজত প্ৰচলিত হৈ আছে। প্ৰাচীন কালত (এতিয়াও) ফুলৰ থোপা, কাৰু-কাৰ্য খোদিত কাঠৰ টুকুৰা, জলফাইৰ ডালেৰে নিৰ্মিত সুন্দৰ সামগ্ৰী, সুগন্ধিৰ বটল, সোণপানী চৰোৱা পাত্ৰ আদিক শুভেচ্ছা আদান-প্ৰদানৰ সামগ্ৰীৰূপে ব্যৱহাৰ কৰা হৈছিল। মিছৰ দেশৰ মানুহে সুগন্ধি বটল, সুগন্ধিতেল সনা কাপোৰ, খাদ্য আদিৰ টোপোলাত "Au Abnab" (All Good Luck), অৰ্থাৎ "সমস্ত শুভেচ্ছাৰে" কথাষাৰ বন্ধু-বান্ধবী, আত্মীয়-স্বজনলৈ শুভেচ্ছা জনাই লিখিছিল। খ্ৰীষ্টপূৰ্ব যুগৰ ৰোমত নৱবৰ্ষৰ দিনটোত আপোনজনক শুভেচ্ছাবাণী লিখা, তাম বা আন ধাতুৰ মসৃণ মোহৰ নতুবা ঘৰৰ কামত ব্যৱহাৰ কৰিব পৰা তেলৰ চাকি আদি উপহাৰ দিয়াৰ নিয়ম আছিল। সেই উপহাৰবোৰত "Anno Novo Faustum"(নতুন বছৰ সুখৰ আৰু সমৃদ্ধিৰ হওঁক) বুলি লিখি দিছিল। ইউৰোপৰ কোনো কোনো দেশত খ্ৰীষ্টীয় বৰ্ষৰ আৰম্ভণিৰ পৰা কাৰুকাৰ্য খচিত কিছুমান ৰং-বিৰঙৰ কাঠৰদ্বাৰা শুভেচ্ছা জনাইছিল। চীনা সকলৰ মাজত আজিকালিৰদৰে গ্ৰীটিংছ কাৰ্ডৰ প্ৰচলন আছিল বুলি জনা যায়। চীনৰ জাতীয় সংগ্ৰহালয়ত সংৰক্ষিত তথ্যৰ পৰা ইয়াৰ উমান পোৱা যায়। ষষ্ঠ শতিকাৰ মিচৰীয় কবৰতো মৃতকৰ ব্যক্তিগত গ্ৰীটিংছ কাৰ্ড উদ্ধাৰ কৰা হৈছে। চতুৰ্দশ শতিকাত ফ্ৰান্স, জাপান আদি দেশত কোনো বিশেষ অনুষ্ঠানত কাঠত খোদিত কৰি শুভেচ্ছা বা ওলগবাণী জনোৱা হৈছিল। কিন্তু তাৰো আগতে দ্বাদশ শতিকাতে ভাৰতত কোনো বিশেষ আড়ম্বৰপূৰ্ণ অনুষ্ঠান উপলক্ষে শুভেচ্ছামূলক ঘোষণা তামৰ ফলিত লিপিবদ্ধ কৰি দিয়াৰ প্ৰথা প্ৰচলিত আছিল। সেই ঐতিহ্যকে অনুকৰণ কৰি আজিও ভাৰতত মুক্তি যুজাঁৰু, সন্মানীয় ব্যক্তি আদিক তাম্ৰ ফলি- প্ৰশস্তি পত্ৰ আদি প্ৰদান কৰা হয়। খ্ৰীষ্টীয় নৱম-দশম শতিকাতো ভাৰতত প্ৰেমিক প্ৰেমিকাই শুভেচ্ছা পত্ৰ বা গ্ৰীটিংছ কাৰ্ড প্ৰেৰণ কৰা কথা জনা যায় । সেই সময়ৰ কবি ৰাজশেখৰৰ " কৰ্পূৰ মঞ্জৰী" ত এই কথাৰ উল্লেখ আছে।

## ইতিহাস
আধুনিক গ্ৰীটিংছ কাৰ্ড ৰ জন্মদাতা বুলি ইংলেণ্ডৰ যোছেফ চি হৰ্চলি (Joseph C Horshley ) নামৰ লোকজনকে কোৱা হয়। ১৮৪৩ চনত যোচেফে তেওঁৰ প্ৰিয়বন্ধু ছাৰ হেনৰী ক'ললৈ (১৮০৮-১৮৮২) বৰদিনৰ শুভেচ্ছা জনাবলৈ আঁকি দিয়া কাৰ্ডখনকে আধুনিক গ্ৰীটিংছ কাৰ্ডৰ প্ৰথম বুলি আখ্যা দিয়া হয়। ৫.৫ ইঞ্চি দৈৰ্ঘ্যৰ আৰু ৩.৫ ইঞ্চি প্ৰস্থৰ এই গ্ৰীটিংছ কাৰ্ডখনত লিখা আছিল " A Merry Christmass and A Happy New Year ".
প্ৰথম মহাসমৰৰ (১৯১৪-১৯১৮) সময়ৰ পৰা গ্ৰীটিংছ কাৰ্ডৰ ব্যৱহাৰ দ্ৰুতগতিত আৰম্ভ হয়। তাৰ মূখ্য কাৰণ হ'ল সৈনিক সকলে ঘৰৰ পৰা দূৰৈত অজান দেশ, অজান ঠাইত যুদ্ধত লিপ্ত থাকিবলগীয়া হৈছিল। সেয়েহে বৰদিন, নতুন বছৰ আদিত সৈনিকসকলে ঘৰৰ মানুহ, আত্মীয়-স্বজন, বন্ধু-বান্ধবীক সুৱঁৰি আৰু তেওঁলোকলৈ মৰম-শুভেচ্ছা গ্ৰীটিংছ কাৰ্ড যোগে পঠিয়াবলৈ লয়। দ্বিতীয় মহাসমৰে (১৯৩৯-১৯৪৫) এই পৰম্পৰা বহুগুণে বঢ়াই তোলে। ফলত সমগ্ৰ বিশ্বতে গ্ৰীটিংছ কাৰ্ড অধিক জনপ্ৰিয় হ'বলৈ ধৰে।

## তথ্য সংগ্ৰহ

## বাহ্যিক সংযোগ

* The History Of Greeting Cards Unfurled   at quillcards.com.

শ্ৰেণী:কলা
ফিৰিঙতি (চলচ্চিত্ৰ)

**ফিৰিঙতি** হৈছে ১৯৯২ চনত মুক্তিপ্ৰাপ্ত জাহ্নু বৰুৱা পৰিচালিত এখন অসমীয়া চলচ্চিত্ৰ। প্ৰযোজক শৈলধৰ বৰুৱা আৰু মুখ্য ভূমিকাত অভিনয় কৰে মলয়া গোস্বামীয়ে। চলচ্চিত্ৰখনে দ্বিতীয় শ্ৰেষ্ঠ বোলছবিৰ ৰাষ্ট্ৰীয় চলচ্চিত্ৰ বঁটা লাভ কৰাৰ লগতে মলয়া গোস্বামীয়েও শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে। 

## কাহিনী
বোলছবিখনৰ কাহিনী ১৯৬২ চনৰ চীন-ভাৰত যুদ্ধৰ প্ৰাক-ক্ষণৰ। ঋতু (মলয়া গোস্বামী) এগৰাকী বিধৱা শিক্ষয়িত্ৰী। *কৰঙা* নামৰ অসমৰ এখন সৰু গাঁৱৰ বিদ্যালয়ত তেওঁৰ নিযুক্তি হয়। গাঁওখনলৈ গৈ তেওঁ গম পায় যে যোৱা ১১ বছৰ ধৰি গাঁওখনত কোনো বিদ্যালয় নায়েই। ১১ বছৰ আগতে তাৰ বিদ্যালয়খন জুইত জাহ গ'ল। কিন্তু তেওঁ গাঁৱৰ মানুহবোৰৰ পৰা গম পায় যে বিদ্যালয়খনত নিযুক্ত হৈ থকা শিক্ষকজনে কেইদিনমানৰ আগতেহে চাকৰিৰপৰা অৱসৰ লাভ কৰি বৰ্তমান পেঞ্চন লোৱা আৰম্ভ কৰিছে।

স্বামীৰ মৃত্যুৰ পাছত প্ৰধানকৈ হতাশাৰ পৰা হাত সাৰিবলৈহে ঋতুৱে শিক্ষকতাৰ বৃত্তিত যোগ দিছিল। এইবাৰ তেওঁ বিদ্যালয়খন পুনৰ সাজি উলিওৱাৰ প্ৰত্যাহ্বান লয়। যেতিয়া তেওঁ গাঁৱৰ মানুহবিলাকৰ লগত এই বিষয়ে প্ৰচাৰ চলাবলৈ আৰম্ভ কৰে, গাঁওবাসীসকলৰ মনত তেওঁ প্ৰথমে সন্দেহ, তাৰ পাছত আগ্ৰহ আৰু শেষত উৎসুকতা দেখা পায়। গাঁৱৰে এজোপা ডাঙৰ গছৰ তলত বিদ্যালয়খনৰ কাম-কাজ আৰম্ভ হয়। গাঁৱৰ আবাসীসকলে গাইপতি দুটাকৈ বাঁহৰ খুঁটা দি, কোনোৱে ঘৰৰ চাল সাজি দি আৰু কোনোৱে কেইঘণ্টামানৰ শ্ৰমদান দি অৱশেষত নতুন বিদ্যালয় গৃহ এটা সাজি উলিয়ায়।

এদিন টাউন হললৈ যাওঁতে তেওঁ চীন-ভাৰতৰ যুদ্ধৰ কথা শুনা পায়। ঘূৰি আহি তেওঁ পুৰণা ৰেডিঅ' এটা ভাল কৰি উলিয়ায়। বাহিৰৰ জগতৰ খবৰ-বাতৰি গোটেই গাঁৱতে বিয়পিবলৈ ধৰে। এনেতে এজন লোকে চহৰত চাকৰি হেৰুৱাই গাঁৱলৈ ঘূৰি আহি বিদ্যালয়খন কাঢ়ি ল'ব বিচাৰে। ঋতুৱে সকলো ভাবুকি আৰু শাৰীৰিক অত্যাচাৰৰ বিৰুদ্ধে সাহসেৰে সন্মুখীন হোৱাত মানুহজনে তেওঁৰ বন্ধুবৰ্গৰ সৈতে মিলি বিদ্যালয়গৃহত অগ্নিসংযোগ কৰে। শেষত গাঁওবাসীসকলে ঋতুক প্ৰতিশ্ৰুতি দিয়ে যে তেওঁলোকে এই বিদ্যালয়গৃহ পুনৰ নিৰ্মাণ কৰি উলিয়াব আৰু কোনো জুইকে জ্ঞানৰ ফিৰিঙতিক আকৌ নিৰ্বাপন কৰিবলৈ দিয়া নহ'ব।

## অভিনয়ত
*মলয়া গোস্বামী
*বিষ্ণু খাৰঘৰীয়া
*হেমেন চৌধুৰী
*ইনু বৰুৱা
*বাদল দাস
*চেতনা দাস

## কলা-কুশলী
*পৰিচালনা/চিত্ৰনাট্য : জাহ্নু বৰুৱা
*চিত্ৰগ্ৰহণ : অনুপ জোটৱানী
*সম্পাদনা : হিউৱেন বৰুৱা, ৰঞ্জিত দাস
*সংগীত : সত্য বৰুৱা

## বঁটা
;৩৯তম ৰাষ্ট্ৰীয় চলচ্চিত্ৰ বঁটা (১৯৯১)
*দ্বিতীয় শ্ৰেষ্ঠ পূৰ্ণদৈৰ্ঘ্য ছবি (ৰজত কমল)
*শ্ৰেষ্ঠ অভিনেত্ৰী- মলয়া গোস্বামী (ৰজত কমল)

## তথ্য সংগ্ৰহ

শ্ৰেণী:অসমীয়া চলচ্চিত্ৰ
শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:ভাৰতীয় পেনোৰামালৈ নিৰ্বাচিত অসমৰ ছবি
শ্ৰেণী:দ্বিতীয় শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:১৯৯০ দশকৰ অসমীয়া চলচ্চিত্ৰ
শ্ৰেণী:১৯৯১ বৰ্ষৰ চলচ্চিত্ৰ
শ্ৰেণী:জাহ্নু বৰুৱা পৰিচালিত চলচ্চিত্ৰ
নিপ বৰুৱা

**নিপ বৰুৱা** () অসমীয়া চলচ্চিত্ৰ জগতৰ এগৰাকী জনপ্ৰিয় ব্যক্তি আছিল। অসমৰ চলচ্চিত্ৰসমূহৰ ব্যৱসায়িক দিশত উত্তৰণ যুগ তেওঁৰ পৰাই আৰম্ভ হয়। তেওঁ এগৰাকী চলচ্চিত্ৰ প্ৰযোজক, পৰিচালক আছিল। তেওঁ মুঠ ১৫খন অসমীয়া চলচ্চিত্ৰ পৰিচালনা কৰিছিল। চলচ্চিত্ৰ কৰাৰ উপৰিও তেখেতে কিছু পৰিমাণে অভিনয় আৰু সংগীত, ফুটবল খেলাৰ প্ৰতিও তেওঁৰ আগ্ৰহ আছিল। কাৰ্টুনিষ্ট হিচাপেও তেখেতে দ্য আছাম ট্ৰিবিউন কাকতৰ বাবে বহু ছবি আঁকিছিল।

## জন্ম আৰু পৰিয়াল
কামৰূপ জিলাৰ বিহদিয়া গাঁৱৰ চন্দ্ৰনাথ বৰুৱা গড়কাপ্তানি বিভাগৰ চাব ডিভিজনেল অফিচাৰ আছিল। তেখেতে একে জিলাৰ কৰৰা গাঁৱৰ জোনপ্ৰভাক বিয়া কৰাইছিল। চন্দ্ৰনাথ বৰুৱাৰ ঔৰষত আৰু জোনপ্ৰভাৰ গৰ্ভত নিপ বৰুৱাৰ জন্ম হৈছিল। বৰুৱা দম্পতীয়ে নজন পুত্ৰ সন্তান আৰু চাৰিজনী কন্যা সন্তানৰ জন্ম দিছিল। পুত্ৰ সন্তান কেইজন আছিল ক্ৰমে ব্ৰজেন বৰুৱা, দ্বিবন বৰুৱা, দ্বৈতেন বৰুৱা, দ্বিজেন বৰুৱা, নিপ বৰুৱা, গিৰিণ বৰুৱা, ৰমেন বৰুৱা, নিৰেণ বৰুৱা আৰু দ্বিপেন বৰুৱা। কন্যা সন্তানকেইজনীৰ নাম আছিল পদ্মাৱতী দাস বৰুৱা, প্ৰতিভা বৰুৱা দাস, ৰম্ভা বৰুৱা আৰু বিভা বৰুৱা নভীছ। এই আটাইকেইজন ভাই-ভনীয়ে পিছলৈ কম-বেছি পৰিমাণে অসমীয়া চলচ্চিত্ৰৰ সৈতে জড়িত হৈ পৰিছিল।

## পৰিচালিত চলচ্চিত্ৰ
' নিপ বৰুৱাৰ কথাছবি 'স্মৃতিৰ পৰশ’ চলচ্চিত্ৰৰ দ্বাৰা পৰিচালক ৰূপে অসমীয়া চলচ্চিত্ৰ জগতত প্ৰৱেশ কৰে। বৰুৱাই মুঠতে ১৫খন ছবি পৰিচালনা কৰিছিল।

## অভিনয়

## তথ্য সংগ্ৰহ

## বাহ্যিক সংযোগ
*  

শ্ৰেণী:অসমৰ ব্যক্তি
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:অসমীয়া অভিনেতা
শ্ৰেণী:মৃত ব্যক্তি
দ্বীপেন বৰুৱা

**দ্বীপেন বৰুৱা** () এগৰাকী অসমীয়া কণ্ঠশিল্পী আৰু প্ৰাক্তন ক্ৰিকেটাৰ। তেখেতে বৰ্তমানলৈকে প্ৰায় ৫০খন চলচ্চিত্ৰত কণ্ঠদান কৰিছে। চলচ্চিত্ৰত গীত গোৱাৰ আগেয়ে তেখেতৰ ক্ৰিকেট খেলাৰ প্ৰতিহে তীব্ৰ আকৰ্ষণ আছিল। তেখেতে অসমৰ হৈ অসংখ্য ৰাষ্ট্ৰীয় পৰ্য্যায়ৰ ক্ৰিকেট মেচত অধিনায়কত্ব কৰাৰ উপৰিও ৰঞ্জী ট্ৰফীৰ খেলতো অসমক প্ৰতিনিধিত্ব কৰিছিল।

## চমু জীৱনী
### জন্ম
দ্বীপেন বৰুৱাৰ জন্ম হৈছিল ১৯৪৫ চনৰ ১৯ নবেম্বৰ তাৰিখে গুৱাহাটী লতাশিলত। তেওঁৰ পিতৃ চন্দ্ৰনাথ বৰুৱা আৰু মাতৃ জোনপ্ৰভা বৰুৱা। লতাশিলৰ বৰুৱা পৰিয়ালৰ এখেত সৰ্বকনিষ্ঠ পুত্ৰ আছিল। বৰুৱা পৰিয়ালৰ আটাইকেইগৰাকী সন্তানেই অসমীয়া কলা-ক্ষেত্ৰৰ ক্ষেত্ৰখনত উল্লেখনীয় অৱদান আগবঢ়াই থৈ গৈছে।

### শিক্ষা
দ্বীপেন বৰুৱাই প্ৰাথমিক শিক্ষা লাভ কৰিছিল লতাশিল প্ৰাথমিক বিদ্যালয়ৰ পৰা। পিছত তেওঁ কটন কলেজিয়েট হাইস্কুলত নাম ভৰ্তি কৰে কিন্তু কিবা কাৰণত স্কুল ট্ৰেন্সফাৰ লৈ পুনৰ কামৰূপ একাডেমীত নাম ভৰ্তি কৰে আৰু তাৰ পৰাই মেট্ৰিক পৰীক্ষাত উত্তীৰ্ণ হৈ কটন কলেজত ভৰ্তি হয় আৰু তাৰেপৰাই ৰাজনীতি বিজ্ঞান আৰু শিক্ষা বিষয়ত বি.এ. পাচ কৰে।

### ক্ৰিকেটাৰ জীৱন
দ্বীপেন বৰুৱাৰ দাদা-বাইদেউ সকলোৱে সংগীত, নাটক, বোলছবি জগতত জীৱন আৰম্ভ কৰাৰ বিপৰীতে তেওঁ জড়িত হৈ পৰিছিল ক্ৰিকেট খেলত। ক্ৰিকেটাৰ হিচাপে তেওঁ ১৯ বছৰৰ অনুৰ্ধৰ বাবে অনুষ্ঠিত 'কোচ বিহাৰ ট্ৰফী'ত অংশগ্ৰহণ কৰিছিল। একেখন প্ৰতিযোগিতাতে তেখেতে অধিনায়ক হিচাপে দলক নেতৃত্ব দিছিল। তেখেতে 'পূৱ মণ্ডল'ৰ দলৰ খেলুৱৈ হিচাপে ৰাষ্ট্ৰীয় পৰ্যায়ৰ খেলতো অংশগ্ৰহণ কৰাৰ উপৰিও ৰঞ্জি ট্ৰফী-তো অসমৰ হৈ খেলিছিল। ক্ৰিকেট খেলত দ্বীপেন বৰুৱাই অল ৰাউণ্ডাৰ হিচাপে খেলিছিল।

### কণ্ঠশিল্পী জীৱন
১৯৬৮ চনত দ্বিপেন বৰুৱাৰ ককায়েক ব্ৰজেন বৰুৱাৰ দ্বাৰা নিৰ্মিত ডক্তৰ বেজবৰুৱা চলচ্চিত্ৰৰ জৰিয়তে তেখেত সংগীতৰ ক্ষেত্ৰলৈ আহে। দ্বীপেন বৰুৱাই খুব ৰেডিঅ'ৰ গান শুনে আৰু গুণগুণাই থাকে। তেখেতৰ মাতটো যে টিউনত আছে, এই কথা তেখেতৰ জ্যেষ্ঠ ভাতৃ সঙ্গীত পৰিচালক ৰমেন বৰুৱাই মন কৰাৰ লগতে তেখেতৰ আন এগৰাকী জ্যেষ্ঠ ভাতৃ ব্ৰজেন বৰুৱায়ো মন কৰিছিল। ডক্তৰ বেজবৰুৱা নিৰ্মাণৰ প্ৰস্তুতি পূৰ্ণগতিত চলি থকা সময়ত এদিন পৰিচালক ব্ৰজেন বৰুৱাই সঙ্গীত পৰিচালক ৰমেন বৰুৱাক ছবিখনৰ গীত দ্বিপেন বৰুৱাৰ হতুৱাই গোৱালে কেনে হয় সুধিলে। আৰু তেনেকৈয়ে তেখেতে ডক্তৰ বেজবৰুৱাত গীত গোৱাৰ সুযোগ লাভ কৰিলে। তাৰ পাছৰেপৰা তেখেতে ক্ৰিকেট খেল বাদ দি সংগীতৰ ক্ষেত্ৰলৈ আহে। ডাক্তৰ বেজবৰুৱাৰ গানসমূহ জনপ্ৰিয় হৈছিল আৰু তাৰ পাছতে দ্বিপেন বৰুৱাই কেইবাখনো ছবিৰ নেপথ্য গায়ক হিচাপে ভূমুকি মাৰে।

দ্বীপেন বৰুৱাই বহু দেৰীকৈ ৬৪ বছৰ বয়সত বিবাহ-পাশত আৱদ্ধ হয়। তেখেতৰ পত্নী জোৎস্না ৰহমানৰ লগত তৰামাই (১৯৭৬) ছবি নিৰ্মাণৰ সময়তে প্ৰেমৰ সম্পৰ্ক স্থাপন হৈছিল যদিও পৰিয়ালৰ অসুবিধাৰ বাবে বিয়া হোৱা নাছিল। ২০০৯ চনৰ ২১ ছেপ্টেম্বৰত দ্বিপেন বৰুৱা আৰু ছৈয়দা জোৎস্না ৰহমানৰ বিবাহ সম্পন্ন হয়।

দ্বীপেন বৰুৱাই বৰ্তমানলৈ ৫০ খনৰো অধিক অসমীয়া চলচ্চিত্ৰৰ নেপথ্য সংগীত-ত কণ্ঠদান কৰিছে। সংগীত পৰিচালক, ককায়েক, ৰমেন বৰুৱাৰ পৰিচালনাত তেখেতে গোৱা কেবাটাও গান বৰ্তমানেও অতি জনপ্ৰিয়। বৰ্তমানেও দ্বীপেন বৰুৱাই মঞ্চানু্ষ্ঠান, দূৰদৰ্শন অনুষ্ঠান আদিত গান গাই আহিছে। 

## কণ্ঠদান কৰা চলচ্চিত্ৰৰ তালিকা
দ্বীপেন বৰুৱাই কণ্ঠদান কৰা চলচ্চিত্ৰ সমূহৰ এখন তালিকা:

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমৰ কণ্ঠশিল্পী
শ্ৰেণী:অসমৰ ক্ৰিকেটাৰ
শ্ৰেণী:জীৱিত ব্যক্তি
ন'বেল বঁটা (১৯৯৭)

১৯৯৭ বৰ্ষৰ ন'বেল বঁটা বিজয়ীৰ তালিকা: 

## তথ্য সংগ্ৰহ
 * "List of All Nobel Laureates 1997". Nobelprize.org. আহৰণ কৰা তাৰিখ: 01 Feb 2013

## বাহ্যিক সংযোগ

*ন’বেল ফাউণ্ডেশ্যনৰ প্ৰাতিষ্ঠানিক ৱেবছাইট

শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা
ফিল্মফেয়াৰ

**ফিল্মফেয়াৰ** () হ’ল হিন্দী চলচ্চিত্ৰৰ (সততে বলীউড হিচাপে পৰিচিত) বিষয়ে এখন ইংৰাজী ভাষাৰ, টেবলয়ড আকাৰৰ আলোচনী। এই আলোচনীখন দ্য টাইম গ্ৰুপৰ দ্বাৰা প্ৰকাশিত হয়। ফিল্মফেয়াৰ ভাৰতৰ এক জনপ্ৰিয় বিনোদনধৰ্মী আলোচনী। 

## আলোচনী

*ফিল্মফেয়াৰ* ভাৰতৰ আটাইতকৈ পুৰণি চলচ্চিত্ৰ আলোচনী আৰু লগতে ইয়াৰ বঁটা সমূহো। 

প্ৰথমতে ই দ্য টাইম গ্ৰুপৰ এটা অংশ আছিল যিয়ে দ্য টাইমছ অৱ ইণ্ডিয়া, দ্য ইকনমিক টাইমছ,নৱভাৰত টাইমছ আৰু মহাৰাষ্ট্ৰ টাইমছো প্ৰকাশ কৰিছিল। ২০০৫ চনত *ফিল্মফেয়াৰ* আৰু অন্য কিছুমান প্ৰকাশন , বিশেষকৈ ফেমিনা, এক সহায়ক গোটত ভাগ হৈ যায়। ইয়াৰ নতুন মালিকগোষ্ঠী , ৱৰ্ল্ডৱাইড মিডিয়া আছিল দ্য টাইমছ গ্ৰুপ আৰু বিবিচি মেগাজিনছৰ মাজত এক ৫০:৫০ ব্যৱসায়। 

*ফিল্মফেয়াৰে* দুই ধৰণৰ চলচ্চিত্ৰ বঁটাৰ প্ৰৱৰ্তন কৰিছে: হিন্দী ভাষাৰ চলচ্চিত্ৰৰ বাবে “ফিল্মফেয়াৰ এৱাৰ্ডছ” আৰু কানাডা,মালায়ালম,তামিল আৰু তেলেগু ভাষাৰ চলচ্চিত্ৰৰ বাবে “ফিল্মফেয়াৰ এৱাৰ্ডছ ছাউথ”। 

## নিয়মীয়া শিতান

;নয়ন
:হিন্দী চলচ্চিত্ৰ উদ্যোগৰ বা-বাতৰি; অভিনেতা-অভিনেত্ৰী সকলৰ শেহতীয়া কাজিয়াৰ খবৰ; চেলিব্ৰেটী সম্পৰ্কীয় কথা-বতৰা আৰু উৰাবাতৰি
;বিগ টিকেট
:আহিবলগীয়া আৰু চলি থকা ছবি সম্বন্ধীয় আলোচনা। বহুতো চিত্ৰ সম্বলিত চুটি প্ৰবন্ধ। 
;ফেশ্বন প্লে
:তাৰকা সকলৰ সাজ সজ্জা সম্বন্ধীয় কথা বতৰা। 
;ফোটো শ্বুটছ
:এটা বিষয়ৰে সৈতে বিখ্যাত ফটোগ্ৰাফাৰ সকলৰ আলোকচিত্ৰ শৃংখলা। 
;ফিউচাৰ ষ্টক
:কোন নতুন অভিনেতা,সংগীতগ্য বা নিৰ্দেশকে তাৰকাৰ মৰ্যাদা পাব সৈ সম্বন্ধে গুণা-গঁঠা। 
;জেনেৰেশ্যন নেক্সট
:কম বয়সীয়া তাৰকা সমূহৰ বিষয়ে তথ্য -পাতি। 

## লগতে চাওক
*ভাৰতীয় চলচ্চিত্ৰ

## তথ্য সংগ্ৰহ

## বাহ্যিক সংযোগ
* 

শ্ৰেণী:ইংৰাজী আলোচনী
শ্ৰেণী:ভাৰতত প্ৰকাশিত আলোচনী
গাং শালিকা

**গাং শালিকা** ( , বৈজ্ঞানিক নাম- *Acridotheres ginginianus*) দক্ষিণ এছিয়াত দেখা পোৱা শালিকাৰ এটা প্ৰজাতি। ই দেখাত ঘৰশালিকা ৰ দৰে প্ৰায় একেই যদিও আকাৰত সৰু। তাৰোপৰি ইয়াৰ চকুৰ তলতে হালধীয়াৰ সলনি ৰঙচুৱা বৰণ দেখা যায়। উত্তৰ আৰু কেন্দ্ৰীয় ভাৰতত ইয়াৰ জাক দেখা পোৱা যায়। ইয়াৰ বিতৰণ ক্ৰমান্বয়ে দক্ষিণ ভাৰতৰ দিশে বিয়পি যোৱাৰ তথ্য পোৱা গৈছে। নদীৰ পাৰত গাঁত খান্দি বৃহৎ গোটত বাহ সজাৰ বাবে ইয়াৰ ইংৰাজী নাম "Bank Myna" ৰখা হয়। .

## বিৱৰণ

গাং শালিকাৰ মূৰটো ক'লা বৰণৰ আৰু দেহৰ ৰং ডাঠ মটিয়া হয়। দেহৰ তলৰ অংশ পাতল মুগা বৰণৰ যদিও পেটৰ ফালে কিছু গুলপীয়া বৰণৰ হোৱা দেখা যায়। ইয়াৰ ডেউকা ক'লা বৰণৰ হয়। চকুৰ তলত থকা নোমবিহীন ছালৰ ৰং ইটাবৰণৰ , ঠেং হালধীয়া আৰু চকুৰ মণি ডাঠ ৰঙা হয়। গাং শালিকাৰ মতা-মাইকী উভয়ে দেখাত একে হয়। পোৱালী গাং শালিকাৰ মূৰ আৰু ডিঙি মুগা ৰঙৰ হোৱা দেখা যায়।

গাং শালিকা ক্ৰমবিৱৰ্ত্তনৰ নিয়ম অনুসৰি ঘৰশালিকা ৰ খুবেই ওচৰ সম্পৰ্কীয়।

## বিতৰণ
গাং শালিকাৰ বিস্তৃতি ভাৰত উপমহাদেশতে সীমিত।প্ৰধানকৈ থলুৱা চৰাইৰ প্ৰজাতি যদিও গাং শালিকাই খাদ্য আৰু বতৰৰ ওপৰত ভিত্তি কৰি কিছু প্ৰব্ৰজনো কৰে। গাং শালিকাৰ প্ৰজননকাৰী কলনি অসমতো আৱিষ্কাৰ হৈছে।

গাং শালিকাক কুৱেইটত নতুনকৈ সংস্থাপিত (Introduce) কৰা হৈছে আৰু ইতিমধ্যেই তাৰ বনাঞ্চল সমূহত নিজকে প্ৰতিষ্ঠা কৰিবলৈ সক্ষম হৈ উঠিছে।তেনেদৰে মালদ্বীপ, টাইৱান আৰু জাপানতো গাং শালিকাৰ জাক পোৱা গৈছে।

## বাসস্থান
গাং শালিকা সাধাৰণতে মুকলি জলাশয় বা অন্য পানীৰ উৎসৰ ওচৰে পাজৰে দেখা যায়। ই খেতিপথাৰৰ মুকলি অঞ্চলতো প্ৰায়ে চৰি ফুৰা দেখা যায়। তাৰোপৰি গাং শালিকাৰ জাক নগৰীয়া অঞ্চলৰ বজাৰ সমাৰ বা ৰেল ষ্টেচনতো প্ৰায়ে দেখা পোৱা যায়। মানুহৰ পেলনীয়া খাদ্য বস্তুৰ ওপৰত কম-বেছি পৰিমাণে খাদ্যৰ বাবে নিৰ্ভৰশীল।

## আচৰণ

গাং শালিকাই ডাঙৰ গোটত বাস কৰে। ইহঁতে একেলগে গছৰ ডালত জিৰণি লয় আৰু কলনি গঠন কৰি বাহ সাজে। ইহঁতে ঘৰচীয়া জন্তুৰ গাত বহে আৰু জনবসতি পূৰ্ণ অঞ্চলত বজাৰৰ অৱশিষ্ট খাদ্য বা জাৱৰৰ দ'মত খাদ্যৰ সন্ধান কৰাত পাকৈত। গাং শালিকা সাধাৰণতে মুখৰ (vociferous) স্বভাৱৰ আৰু ইহঁতে বিভিন্ন ধৰণৰ মাত (croaks, screeches, whistles) উলিয়াব পাৰে।

গাং শালিকাই সাধাৰণতে গুটি, পোক-পৰুৱা আৰু ফল-মূল খাই জীয়াই থাকে। ঘৰ শালিকাৰ দৰেই ইহঁতেও কেতিয়াবা চৰি থকা জন্তুৰ গাৰ বিভিন্ন পোক আদি খাদ্য হিচাপে গ্ৰহণ কৰে। বিভিন্ন ফল-মূল যেনে আঙুৰ, Sorghum আদিৰ পকা ফল খায়। ইহঁতে খাদ্য হিচাপে গ্ৰহণ কৰা পোক-পৰুৱাৰ ভিতৰত শস্যত হোৱা বিভিন্ন কীট যেনে *[[:en:Achaea janata|Achaea janata]]*ও উল্লেখযোগ্য।

গাং শালিকাই সাধাৰণতে এপ্ৰিলৰ পৰা জুলাই বা আগষ্ট মাহৰ ভিতৰত বাহ সাজে। ই মে-জুন মাহত কণী পাৰি পোৱালী জগায়। ই প্ৰায়ে নৈৰ পাৰত মাটিত গাত খান্দি বা মথাউৰিৰ বেৰত বাহ সাজে। কেতিয়াবা ইটাৰ দেৱালত থকা ফুটাতো গাং শালিকাই বাহ সজা দেখা যায়। ই মাটি বা ফুটাত ৪-৭ ফুট দকৈ খান্দি বাহটো সাজে। বাহত বিভিন্ন ঘাঁহ-বন, পাখি আৰু কেতিয়া সাপৰ মোট ব্যৱহাৰ কৰা দেখা যায়।সাধাৰণতে এবাৰত প্ৰায় শেঁতা নীলা বৰণৰ চাৰিৰ পৰা পাঁচটা পোৱালী জন্মে। একেটা ঋতুতে ই কেতিয়াবা দুবাৰকৈ পোৱালী জগায়। কণী পৰাৰ ১৩-১৪ দিনৰ ভিতৰত কণী ফুটি পোৱালীৰ জন্ম হয়। প্ৰায় পাঁচ দিনৰ পিছত পোৱালীয়ে চকু মেলে আৰু ২১ দিনৰ ভিতৰত উৰিব পৰা হয়। এটা গৱেষণাৰ তথ্য অনুসৰি ৩৮% কণীহে উৰিব পৰা অৱস্থা পাবলৈ সক্ষম হয়। বাকীবোৰ বিভিন্ন কাৰণত মৃত্যুমুখত পৰে।

## তথ্য সংগ্ৰহ

## অন্যান্য উৎস

* 
* 
* 
* 
* 
* 
* 

শ্ৰেণী:শালিকা
শ্ৰেণী:অসমৰ চৰাই